text:
Nu Kae Nye Gbɔgbɔ Kɔkɔe La?
Ale si Biblia ɖo eŋui
Gbɔgbɔ kɔkɔeae nye Mawu fe ŋusẽ ɖeɖe fia alo efe dɔwɔŋusẽ. (Mika 3:8; Luka 1:35) Mawu ɖoa efe gbɔgbɔa ɖe tefewo le mɔ sia nu be eɖoa efe ŋusẽ ɖe tefe mawo ale be efe lɔlɔ̃nu nava eme.
Nya si gɔme woɖe le Biblia me be “gbɔgbɔ” la nye Hebrigbe me nya ruʹach kple Helagbe me nya pneuʹma. Zi geɖe la nya mawo fiaa Mawu fe dɔwɔŋusẽ alo gbɔgbɔ kɔkɔe la. (1 Mose 1:2) Gake Biblia zãa nya mawo wofia nu bubuwo hã abe:
Gbɔgbɔ (ŋɔtimegbɔgbɔ).
—Habakuk 2:19; Nyaɖeɖefia 13:15.
Ya (yafofo).
—1 Mose 8:1; Yohanes 3:8.
Agbegbɔgbɔ alo ŋusẽ si nana be nu gbagbewo ʋãna.
—Hiob 34:14, 15.
Ame fe agbenɔnɔ alo efe nɔnɔme.
—4 Mose 14:24.
Gbɔgbɔmemewo, siwo lɔ Mawu kple mawudɔlawo ɖe eme.
—1 Fiawo 22:21; Yohanes 4:24.
Gbɔgbɔ fe gɔmesese siawo katã fia nane si fe dɔwɔwɔ dzena amegbetɔwo kpɔna gake wometea ŋu kpɔa gbɔgbɔa ŋutɔ kple ŋku o. Nenema kee Mawu fe gbɔgbɔa hã “le abe ya ke ene, enye nu makpɔmakpɔ sẽŋu aɖe.”
Biblia yɔ Mawu fe gbɔgbɔ kɔkɔea be ‘asi’ alo “asibidɛwo.” (Psalmo 8:3; 19:1; Luka 11:20; tsɔe sɔ kple Mateo 12:28.) Abe ale si ko aɖaŋudɔwɔla zãa efe asi alo asibidɛwo tsɔ wɔa nuwoe ene la, Mawu hã zãa efe gbɔgbɔ kɔkɔea tsɔ wɔ alo tsɔ wɔa nu siwo gbɔna:
Xexea.
—Psalmo 33:6; Yesaya 66:1, 2.
Biblia la.
—2 Petro 1:20, 21.
Nukunu siwo esubɔla siwo nɔ anyi le blema wɔ kple ale si woɖe gbefã dzonɔamemetɔe.
—Luka 4:18; Dɔwɔwɔwo 1:8; 1 Korintotɔwo 12:4-11.
Nɔnɔme nyui siwo ame siwo ɖoa toe ɖena fiana.
—Galatiatɔwo 5:22, 23.
Menye amee gbɔgbɔ kɔkɔe la nye o
Esi Biblia yɔ Mawu fe gbɔgbɔa be efe ‘asi’ alo “asibidɛwo” alo “ŋɔtimegbɔgbɔ” la, eɖee fia be menye amee gbɔgbɔ kɔkɔe la nye o. (2 Mose 15:8, 10) Aɖaŋudɔwɔlaa fe asiwo mate ŋu awɔ dɔ efe susu kple efe ŋutilã fe akpa bubuwo manɔmee o; nenema kee ne Mawu fia mɔ gbɔgbɔ kɔkɔea ko hafi wòtea ŋu wɔa dɔ. (Luka 11:13) Biblia tsɔ Mawu fe gbɔgbɔa sɔ kple tsi eye wòtsɔe do fome kple nuwo abe xɔse kple sidzedze ene hã. Esiawo katã ɖee fia be menye amee gbɔgbɔ kɔkɔea nye o.—Yesaya 44:3; Dɔwɔwɔwo 6:5; 2 Korintotɔwo 6:6.
Woyɔ Yehowa Mawu kple Via Yesu Kristo ŋkɔ na mí le Biblia me, gake gbɔgbɔ kɔkɔea fe ŋkɔ medze le afi aɖeke le Biblia me o. (Yesaya 42:8; Luka 1:31) Esi Kristotɔ Stefano si wowu ɖe efe xɔse ta kpɔ dzifo nukutɔe le ŋutega aɖe me la, ame eve ko wòkpɔ le afi ma, menye ame etɔ̃ o. Biblia gblɔ be: “Esi gbɔgbɔ kɔkɔe yɔe fũu la, ekpɔ dzifo gãa, eye wòkpɔ Mawu fe ŋutikɔkɔe kple Yesu wòle tsitre ɖe Mawu fe ɖusime.” (Dɔwɔwɔwo 7:55) Gbɔgbɔ kɔkɔe lae nye Mawu fe ŋusẽ si wòtsɔ kpe ɖe Stefano ŋu wòkpɔ ŋutega ma.
Alakpanya siwo amewo gblɔna ku ɖe gbɔgbɔ kɔkɔea ŋu
Nyakpakpa: Gbɔgbɔ kɔkɔe la nye ame ŋutɔŋutɔ eye wònye Mawuɖekaetɔ̃ (Trinita Kɔkɔe) la fe akpa aɖe abe ale si wodze le 1 Yohanes 5:7, 8 le Eʋegbe Biblia me ene.
Nyatefea: Nya siwo dze le Eʋegbe Biblia me le 1 Yohanes 5:7, 8 fe ɖewoe nye “le dzifo: Fofo la, Nya la kple Gbɔgbɔ kɔkɔe la, eye ame etɔ̃ siawo le ɖeka. Eye ame etɔ̃e li, ame siwo le ɖase ɖim le anyigba dzi.” Gake numekulawo va kpɔe be menye apostolo Yohanes ye ŋlɔ nya siawo o, eya ta menye Biblia me nyawoe wonye o. Nufialagã Bruce M. Metzger ŋlɔ bena: “Nya siawo nye nyakpakpawo eye enye nyatefe be mesɔ be woatsɔ wo akpe ɖe Nubabla Yeyea ŋu o.”
Nyakpakpa: Biblia foa nu tso gbɔgbɔ kɔkɔea ŋu abe amee wònye ene, eya ta efia be amee wònye.
Nyatefea: Enye nyatefe be ŋɔŋlɔawo foa nu tso gbɔgbɔ kɔkɔea ŋu ɣeaɖewoɣi abe amee wònye ene ya, gake esia mefia be amee wònye o. Biblia foa nu tso nunya, ku, kple nu vɔ̃ hã ŋu abe amewoe wonye ene. (Lododowo 1:20; Romatɔwo 5:17, 21) Le kpɔɖeŋu me, wofo nu tso nunya ŋu be ewɔa ‘dɔ’ eye “viwo” le esi, eye woɖɔa nu vɔ̃ be eblea ame nu, ewua ame eye wòbiãa ŋu.
Nenema kee esime apostolo Yohanes yɔ Yesu fe nyawo la, efo nu tso gbɔgbɔ kɔkɔe la ŋu abe amee wònye ene esi wògblɔ be enye “kpeɖeŋutɔ” si ana kpeɖodzi, afia mɔ, afo nu, ase nu, eye wòagblɔ nya, akafu ahaxɔ nya.
Nyakpakpa: Amewo nyɔnyrɔ ɖe gbɔgbɔ kɔkɔe la fe ŋkɔ me ɖee fia be amee wònye.
Nyatefea: Biblia zãa “ŋkɔ” ɣeaɖewoɣi tsɔ fia ŋusẽ alo ɖofe. (5 Mose 18:5, 19-22; Esta 8:10) Wogblɔa nya sia tɔgbi le Eŋlisigbe me be le “sea fe ŋkɔ me,” gake esia mefia be amee se la nye o. Ame si wonyrɔ le “gbɔgbɔ kɔkɔe la fe ŋkɔ me ” lɔ̃na ɖe gbɔgbɔ kɔkɔea fe ŋusẽ kple akpa si wòwɔna be Mawu fe tameɖoɖo nava eme la dzi.
Nyakpakpa: Yesu fe apostolowo kple efe nusrɔ̃la gbãtɔ bubuwo xɔe se be amee gbɔgbɔ kɔkɔea nye.
Nyatefea: Esia fe kpeɖodzi aɖeke mele Biblia alo ŋutinya me o. Numekugbalẽ aɖe (Encyclopædia Britannica) gblɔ be: “Konstantinople fe Aɖaŋuɖotakpekpe si wowɔ le fe 381 Do Ŋgɔ Na Yesu . . . mee woto nufiafia si nye be Gbɔgbɔ Kɔkɔea hã nye Mawu la vɛ.” Esia nye fe 250 kple edzivɔ le apostolo mamlɛtɔ fe ku megbe.


c: text/html

text:
Aleke Míabu Nya Siwo Ame Siwo Nɔ Ði Me Ʋuu Hafi Fɔ Gblɔna La?
Ale si Biblia ɖo eŋui
Ame siwo nɔ ɖi me ʋuu hafi va fɔ gblɔna be yewokpɔe be yewodo go le yewofe ŋutilã me, yewokpɔ kekeli aɖe si nu sẽ alo yewokpɔ tefe aɖe si nya kpɔ etefe mekɔ o. Agbalẽ aɖe gblɔ be: ‘Ame aɖewo bunɛ be wofe nya siawo ɖee fia be nu siwo le edzi yim le agbe bubu aɖe mee wokpɔ.’ (Recollections of Death) Togbɔ be Biblia mefo nu tso nɔnɔme si me ame siwo yia ɖi me nɔna la ŋu o hã la, nyatefenya vevi aɖewo le eme siwo ɖee fia be nu siwo ameawo gblɔna la menye nu siwo le edzi yim le agbe bubu aɖe mee wokpɔ o.
Kukuawo menyaa naneke o.
Biblia gblɔ be “kukuawo meganya naneke kura o.” (Nyagblɔla 9:5) Ne míeku la, míeyia agbenɔnɔ dzi le tefe bubu aɖeke o, ke boŋ míegali o. Nufiafia si nye be luʋɔ makumaku aɖe le mía me si dona le míafe ŋutilã me ne míeku la metso Biblia me o. (Ezekiel 18:4) Eya ta nya siwo ame siwo nɔ ɖi me ʋuu hafi fɔ gblɔna la menye ale si agbenɔnɔ le dzifo, dzo mavɔ me, alo ku megbee wokpɔ o.
Nu kae Lazaro gblɔ be yekpɔ le ku me esime wofɔe?
Nya si Biblia gblɔ tso Lazaro ŋuti la nye nu si dzɔ ŋutɔŋutɔ, elabe eku ŋkeke ene hafi Yesu fɔe ɖe tsitre. (Yohanes 11:38-

robotstxt: allowed

filter: keep


text:
Dasiamime
Template:DasiamimeƔletigbalẽ2015
Dasiamime (alo August) enye ɣleti enyilia le fea me. Ɣleti sia le Gregoria ɣletigbalẽa me. Ŋkeke 31 ye le ɣletia me.
Le blema ŋɔli la, woyɔna ɣleti sia be Sextilis le Latingbe me elabena enye ɣleti adelia le Roma ɣletigbalẽa me. Le fe 8 BC me la, wotrɔ ŋkɔa tsɔ de bubu Roma fiagã Augustus ŋu.
Nu bubuwo[trɔ asi le eŋu]
- Ameaɖewo tsɔ sefofo si Eŋglisiawo yɔna be gladiolus kple poppy abe sefofo tɔxe na Dasiamime ene.
- Kpe xɔasiwo si woyɔna be peridot, sardonyx, kple sapphire le Eŋlisigbe me la, wonye kpe tɔxewo na amesiwo wodzi le Dasiamime me.
Ŋkeke tɔxewo le Dasiamime me[trɔ asi le eŋu]
- Dasiamime 4, 1974 - Ghana dukɔa dze ʋu kum to nuɖusi me.
- Dasiamime 6, 1945 - Amerika da "bomb" ɖe Hiroshima dzi le Japan.
- Dasiamime 9, 1945 - Amerika da "bomb" ɖe Nagasaki dzi le Japan.
- Dasiamime 9, 1965 - Singapore dukɔ fe tso Malaysia me eye wò zu dukɔ le eɖokui si.
- Dasiamime 10, 1822 - Ecuador zu dukɔ si le eɖokuisi.
- Dasiamime 14, 1947 - Pakistan xɔ ɖokuisinɔnɔ.
- Dasiamime 15, 1945 - Korea xɔ ɖokuisinɔnɔ.
- Dasiamime 15, 1947 - India xɔ ɖokuisinɔnɔ.
- Dasiamime 25, 1825 - Uruguay xɔ ɖokuisinɔnɔ tso Brazil si me.
- Dasiamime 31, 1957 - Malaysia xɔ ɖokuisinɔnɔ eye wòzu dukɔ le eɖokui si.


text:
Yesu
Yesu, amesi woga yɔna be Yesu Nazaret-tɔ la, enye ame si enye ame vevietɔwu na Kristotɔwo katã le xexeame godoo. Woga yɔnae be Yesu Kristo hã. Wotsɔ Yesu ŋkɔa tso Helagbe me Ίnσouς (Iēsous). Yudatɔwo, si gbɔ ŋkɔ sia tso gbã la, yɔnae be יהושע (Yehoshua) alo ישוע (Yeshua). Kristo tso Helagbe Xpισtός (christós) me. Esia tso Yudagbe משיח - (machiakh) alo Mesaya, si gɔme enye "amesi wosi ami ɖe ta na".
Amesiwo dze Yesu Kristo Yome, xɔse ɖe efe nufiafiawo dzi kple nusiwo kata͂ woŋlɔ͂ɖi le Biblia me kuɖe eŋu kpakple amesiwo subɔa le habɔbɔ siwo ɖo xɔse siawo la ŋkɔe nye Krisotɔwo.
Kristotɔwo xɔe se be : Yesu Kristo nye Mawu ŋusekatatɔ fevi. Èɖi tsò dzifo va nɔ amegbetɔwo dome. Ènɔ anyigba dzi wɔ fe bla etɔ vɔetɔ. Ema yomela, eku eye wòɖii. Le ŋkeke etɔ megbe la, efɔ tso amekukuwo dome. Etrɔ yi dzifo bɔbɔ nɔ anyi ɖe efofoa Yehowa fe ɖusi me. Àtrɔ ava àdrɔnʋɔnu amegbetɔwo katã ne fofoa ɖemɔ ne be woawɔ esia.
Kristotɔwo xɔ edzi se be ne ame aɖe xɔ edzi se be Yesu Kristo ye nye Mawu fe tenuvi la, amema àxɔ agbemavɔ eye ne wogaku eye wòɖii hã la, ne Yesu Kristo trɔ va ko la, amema ànɔ agbemavɔ le anyigba dzi. Nusi wole be amegbetɔ nanya ye nye be Yesu Kristo ɖeka ye nye mɔla, nyaatefe la kple agbela.
Nusiwo míenya tso Yesu ŋuti la tso Biblia la fe Nyanyuigbalẽ eneawo, si wo le Nubabla yeye la me. Ame geɖe siwo nyaa nu le Biblia la ŋuti, xɔ edzi se bena Yesu enye Yudatɔ, si tso Galelia la. Wo ga xɔe se hã bena eyae enye nufiala, atikewɔla kple dɔyɔla, amesi Yohannes Tsitadela la de tsi ta na, eye wo hee ɖe ati ŋu le Yerusalem, le nunɔla Pontio Pilaté te.
Nusrɔla ʋea ɖewo hã gblɔna bena Yesu ɖeke menɔ anyi le xexeame akpɔ o.
Kristotɔwo fe xɔse enye be Yesu enye Mesaya alo Xɔla si fe vava wogblɔ daɖi le Nubabla xoxo la me, eye bena éfɔ tso ku me le efe hehe ɖe ati ŋu megbe. Efe subɔlawo xɔe se be Yesu enye Mawu, vi la ŋutɔ, si va be yea na ɖeɖe amegbetɔwo, eye yea he wo va ye gbɔe. Kristotɔwo ga xɔe se bena ɖetugbui leafe ye dzii, eye efe agbe kple dɔwɔwɔwo katã na nyagblɔɖi siwo wogblɔ daɖi tso blema ke la, va eme. Wo ga xɔ edzi se bena Yesu ga trɔ yi dzifo, eye wo gale tɔtrɔ ge ava anyigbaa dzi zi eveliae.
Mɔsilemtɔwo kpɔa Yesu abe nyagblɔɖilawo dometɔ ɖeka ene. Wo me xɔe abe Mawu ŋutɔ alo via ene o. Wo me xɔ edzi se bena wo he Yesu ɖe ati ŋu eye wo ku o. Wo lɔ̃ bena Yesu yi dzifo eye wo le mɔkpɔm be aga trɔ ava ne xexeame yɔ fũ kple efe nuvɔ̃wo.


text:
Ŋutinya 89: Yesu Kɔ Gbedoxɔ la Ŋu
YESU medo dziku le afisia vevie ŋutɔ oa? Ènya nusitae wòdo dziku nenema ɖoa? Elabena amesiawo, siwo le Mawu fe gbedoxɔ me le Yerusalem la nye ŋuklẽlawo. Wole agbagba dzem be yewoakpɔ ga geɖe tso amesiwo va Mawu subɔ ge le afisia la si.
Èkpɔ nyiviwo kple alẽwo kpakple akpakpa mawo katã? Amesiawo le lã siawo dzram le keke gbedoxɔa me le afisia. Ènya nusitaea? Elabena Israel-viwo hiã na lãwo kple xewo be woatsɔ asa vɔe na Mawu.
Mawu fe se la gblɔ be ne Israel-vi aɖe wɔ nuvɔ̃ la, ele be wòasa vɔ na Mawu. Gake ɣeyiɣi bubuwo hã li esi me wòle be Israel-viwo nasa vɔ. Gake afikae Israel-vi ate ŋu akpɔ xewo kple lãwo le atsɔ sa vɔe na Mawu?
Xewo kple lãwo nɔ Israel-vi aɖewo si. Eyata wote ŋu tsɔ esiawo sa vɔe. Gake lãwo alo xewo mele Israel-vi geɖe si o. Eye ame aɖewo le adzɔge ʋĩ tso Yerusalem gbɔ, eyata womete ŋu tsɔ wofe lãwo fe ɖe va gbedoxɔa mee o. Eyata ameawo tsɔ lãwo alo xe, siwo hiã na wo la va afisiae. Gake amesiawo dzra nuawo woxɔ asi akpa. Wonɔ ameawo bam. Hekpe ɖe eŋu la, mele be woanɔ nu dzram le keke Mawu fe gbedoxɔ me afisia o.
Esiae ve dɔme na Yesu. Eyata wòmu ameawo fe kplɔ̃, siwo dzi ga le la, eye wofe gawo kaka. Azɔ hã la, etsɔ ka wɔ amefotie eye wònyã lãwo katã ɖa le gbedoxɔa me. Eɖe gbe na amesiwo le akpakpawo dzram la be: ‘Mitsɔ wo do goe le afisia! Migatsɔ Fofonye fe afe la wɔ gadifee o.’
Yesu yomedzela aɖewo le egbɔ le Yerusalem-gbedoxɔa me afisia. Esi wokpɔ nusi wɔm Yesu le la, ewɔ nuku na wo. Tete woɖo ŋku Biblia fe akpa aɖe dzi afisi wogblɔ le Mawu fe Vi la ŋuti le be: ‘Lɔlɔ̃ na Mawu fe afe la axɔ dzo le eme.’
Esime Yesu de Ŋutitotoa ɖufe le Yerusalem la, ewɔ nukunu geɖe. Emegbe la, Yesu dzo le Yudea, eye wòdze efe mɔzɔzɔ gɔme hetrɔ yi Galilea. Gake esi wòyina la, eyi ɖato Samaria-nuto me. Na míakpɔ nusi dzɔ le afima la ɖa.
Yohanes 2:13-25; 4:3, 4.
Nyabiabiawo
- Nukatae wole lãwo dzram le gbedoxɔa me ɖo?
- Nukae ve dɔme na Yesu?
- Abe alesi nàkpɔe le nɔnɔmetataa me ene la, nukae Yesu wɔ, eye gbe kae wòɖe na amesiwo le akpakpawo dzram?
- Esi Yesu yomedzelawo kpɔ nusi wɔm wòle la, nuka dzie wòɖo ŋkui na wo?
- Nuto ka mee Yesu yi ɖato esime wòtrɔ yina Galilea?
Nyabiabia bubu
- Xlẽ Yohanes 2:13-25.
Ne míebu alesi dɔme ve Yesu ɖe amesiwo nɔ ga gbam le gbedoxɔa me ŋu la, nukpɔsusu nyui kae wòle be wòanɔ mía si ɖe asitsatsa le Fiaɖufe Akpataa me ŋu? (Yoh. 2:15, 16; Kor. I, 10:24, 31-33)


text:
Fia Nu Viwòwo
Dzilawo, mizã ŋutinya siawo miatsɔ afia nu mia viwo ne woasrɔ̃ Biblia me nufiame veviwo.
Ŋgɔdonya
Nya siwo le 5 Mose ate ŋu afia mɔ wò le viwòwo hehe me.
Enye Dzidzɔ Na Mí Be Míenya Nya Ɣaɣla La
Biblia fo nu tso nya ɣaɣla vevi aɖe ŋu si nye “nya ɣaɣla kɔkɔe.” Àdi be yeanya nya ɣaɣla sia?
Rebeka Di Be Yeana Yehowa Nakpɔ Dzidzɔ
Nu kae míawɔ be míanɔ abe Rebeka ene? Xlẽ nyɔnu sia fe ŋutinya eye nàsrɔ̃ nu geɖe tso eŋu.
Raxab Xɔ Yehowa Dzi Se
Xlẽ nu tso ale si wòdzɔe be Raxab kple efe fomea tsi agbe esime wowu Yerixotɔwo la ŋu.
Ena Fofoa Kple Yehowa Kpɔ Dzidzɔ
Ŋugbedodo ka dzie Yefta via wɔ ɖo? Aleke míate ŋu awɔ nu abe nyɔnuvi sia ene?
Samuel Yi Edzi Wɔ Nu Nyui
Aleke nàte ŋu asrɔ̃ Samuel fe kpɔɖeŋu eye nàyi edzi anɔ nu nyui wɔm ne èkpɔ ame bubuwo le nu gbegblẽ wɔm gɔ̃ hã?
David Mevɔ̃na O
Xlẽ Biblia me ŋutinya dodzidzɔname sia be nàkpɔ nu si na David mevɔ̃na o.
Ewɔ Na Wò Kpɔ Be Ye Ðeɖe Yetsi Anyia?
Nya kae Yehowa gblɔ na Eliya esi wòwɔ nɛ be wogblẽ ye ɖi? Nu kae nàte ŋu asrɔ̃ tso nu si dzɔ ɖe Eliya dzi la me?
Yosiya Dze Xɔlɔ̃ Nyuiwo
Biblia gblɔ na mí be esesẽ na Yosiya ŋutɔ be wòawɔ nu nyui. Xlẽ nu tso ale si exɔlɔ̃wo kpe ɖe eŋui la ŋu.
Yeremiya Medzudzɔ Yehowa Ƒe Nya Gbɔgblɔ Na Amewo O
Togbɔ be amewo ko Yeremiya alo do dziku ɖe eŋu hã la, nu ka tae wòyi edzi nɔ Mawu fe nya gblɔm na amewo?
Yesu Ðo To Ɣesiaɣi
Menye ɣesiaɣie wòanɔ bɔbɔe na wò be nàɖo to dziwòlawo o. Kpɔ ale si Yesu fe kpɔɖeŋua ate ŋu akpe ɖe ŋuwòe ɖa.
Ame Siwo Ŋlɔ Nu Tso Yesu Ŋu
Xlẽ nu tso Biblia-ŋlɔla enyi siwo nɔ agbe le ɣeyiɣi si me Yesu nɔ anyigba dzi la me eye woŋlɔ nu tso eŋu la ŋu.
Paulo Ƒe Nyruiyɔvi Mevɔ̃ O
Ðekakpui sia na nyruia tsi agbe. Nu kae wòwɔ?
Timoteo Kpe Ðe Amewo Ŋu
Nu kae nàwɔ be nàkpɔ dzidzɔ le agbe me abe Timoteo ene?
Fiaɖufe Si Aɖu Anyigba Blibo La Dzi
Aleke agbea anɔ ne Yesu le fia ɖum ɖe anyigba dzi? Àdi be yeanɔ afi ma?


text:
NU SI AKPE ÐE ƑOMEWO ŊU | SRƆ̃TƆWO
Ale Si Miawɔ Azã Ga Nyuie
KUXIA
Esi nèle ŋku ɖe wò gadzraɖofe ŋuti nyatakakawo kple fe siwo le ŋuwò ŋu la, èkpɔe be ɖeko yefe gawo le dudum abe ale si ke duduna le asi me na ame ene. Nyitsɔ laa koe mieɖe srɔ̃ gake miafe gazazãwo wu gbɔgblɔ. Srɔ̃wò gbɔe wòtsoa? Mègafo nya ta kpata nenema o. Mi ame evea milé ŋku ɖe nu siwo gbɔ wòanya tso be nuwo va yi na mi alea ŋu. *
NU SI GBƆ WÒTSONA
Nɔnɔmewo trɔ. Ne dziwòlawo gbɔe nènɔ hafi va ɖe srɔ̃ la, ɖewohĩ nugblẽfewo xexe azu nu yeye na wò. Anɔ eme be ale si mia dometɔ ɖe sia ɖe zãa gae la to vovovo na nɔvia tɔ. Le kpɔɖeŋu me, ɖewohĩ ame ɖeka zãa ga yakayaka evɔ ame evelia ya léa be na ga. Exɔa ɣeyiɣi hafi srɔ̃tɔwo fe susu va wɔa ɖeka le ale si woazã gã me.
Femaxemaxe ɖe game dzi. Jim si nye asitsala kpɔdzidze fifia la gblɔ be esi yeɖe srɔ̃ teti la, yefe ɖoɖo nyui mawɔmawɔ na be yenyi fe gbogbo aɖewo. Egblɔ be: “Esi mehe mía ŋu fewo xexe ɖe megbe ta la, nye kple srɔ̃nye míeva xe deme dɔlar geɖe ɖe fe siwo míenyi la dzi. Míafe kotokuwo me koe fu kplakplakpla!”
Ga la bu vĩi. Ele bɔbɔe be nàzã ga wu ale si dze ne wò ŋku mele ale si nèle ezãm la ŋu o. Esia ate ŋu adzɔ ne èzãa agbananuflegbalẽvi, flea nu toa internet dzi kple esiawo tɔgbi. Ale si gadodo nɔa bɔbɔe ate ŋu azu mɔ̃ aɖe srɔ̃tɔ yeyewo.
Nu ka ke gbɔe wòɖatso o, ganyawo ate ŋu ahe kuxi sesẽwo ade miafe fomea me. Agbalẽ aɖe gblɔ be: “Srɔ̃tɔ geɖewo gblɔ be ga koŋue hea kuxiwo dea yewo dome, eɖanye ga home ka kee ɖale yewo si o. Ga koŋue hea masɔmasɔwo vɛ.”
NU SI MIATE ŊU AWƆ
Miɖoe be yewoawɔ nu ɖekae. Le esi mianɔ fɔ bum mia nɔewo tefe la, miwɔ nu aduadu miatsɔ alé gazazã fũu akpa nu. Miɖoe tso gɔmedzedzea ke be yewomaɖe mɔ ga nade dzre yewo dome o.
Miwɔ ɖoɖo ɖe gazazã ŋu. Miŋlɔ ɣleti ɖeka fe gazazãwo katã da ɖi, ne woɖale sue hã. Esia akpe ɖe mia ŋu mianya nu siwo ŋu miele ga zãm ɖo ahanya nenye be miele ga zãm yakayaka. Jim si ŋu míefo nu tsoe va yi la gblɔ be: “Ele be nàfo asa na gazazã fũu akpa.”
Miŋlɔ nu vevi siwo ŋu miezãa ga ɖo la ɖi; esia ate ŋu anye nuɖuɖu, nudodowo, xɔfewo, ʋuŋufewo kple esiawo tɔgbi. Miŋlɔ ga home si miesusu be yewoazã ɖe nu siawo dometɔ ɖe sia ɖe ŋu le ɣleti bliboa me la ɖi.
“Ame si doa nugbana la, dɔla wònye na agbanatɔ.”
Mima ga ɖe nu siwo ŋu miezãa ga ɖo la nu ɣleti sia ɣleti (nuɖuɖu, xɔfe, ʋuɖofe kple bubuawo). Ame aɖewo maa ga ɖe lɛtakotokuwo me ɖe nu siawo dometɔ ɖe sia ɖe nu. * Eye ne ga vɔ le lɛtakotoku aɖe me la, wodzudzɔa gazazã ɖe nu ma ŋu alo ɖea ga le lɛtakotoku bubu me tsɔ dea ema me.
Migbugbɔ ŋku lé ɖe ale si miebua nunɔamesiwoe ŋu. Menye nu siwo le tsia dzi fe amesisusu ye nana wokpɔa dzidzɔ o. Yesu gblɔ gɔ̃ hã be: “Ne nu gbogbo aɖewo le ame si hã la, efe agbe menɔa te ɖe nu siwo le esi la dzi o.” (Luka 12:15) Zi geɖe la, ale si miezãa gae aɖee afia nenye be miexɔ nya mawo dzi se.
Miwɔ tɔtrɔwo. Aaron si ɖe srɔ̃ fe evee nye esia gblɔ be: “Nanewo abe mɔɖaŋudɔwɔnu siwo nana woléa tefe vovovowo le television dzi fefle kple nuɖuɖudzrafewo yiyi aɖaɖu nu ate ŋu adze nu bɔbɔe ya, gake ate ŋu ana kotokua me nava fu kplakplakpla emegbe. Ele be míatu afɔ nanewo fefle me ale be míagazã ga fũu akpa o.”
^ mm. 4 Togbɔ be srɔ̃tɔ yeyewoe nyati sia yi na hã la, nu siwo me míadzro ate ŋu akpe ɖe srɔ̃tɔwo katã ŋu.
^ mm. 14 Ne mieflea nu to internet dzi alo zãa agbananuflegbalẽvi la, miŋlɔ ga home si miezã ɖe nu siawo ŋu tsɔ de lɛtakotokuawo dometɔ ɖe sia ɖe me.


text:
Ðe Mawu Lia?
Ale si Biblia ɖo eŋui
Ɛ̃, kpeɖodzi sẽŋuwo le Biblia me siwo ɖee fia be Mawu li. Edea dzi fo na mí be míaxɔ Mawu dzi ase, menye be míaxɔ mawusubɔla aɖewo fe nyagbɔgblɔwo dzi se tamemabumabui o. Ke nu si wòxlɔ̃ nu mí be míawɔ boŋue nye be míawɔ míafe “tamebubuŋutete” kple “nugɔmesese deto” ŋu dɔ. (Romatɔwo 12:1; 1 Yohanes 5:20) Na míadzro susu siawo siwo nɔ te ɖe Biblia dzi la me kpɔ:
Esi xexe sia le ɖoɖo nu eye nu gbagbewo le eme ta la, efia be Wɔla aɖe li. Biblia gblɔ be: “Nyatefee, afe sia afe la, amee tsonɛ, ke ame si wɔ nuwo katãe nye Mawu.” (Hebritɔwo 3:4) Togbɔ be numeɖeɖe sia le bɔbɔe ŋutɔ hã la, agbalẽnyala geɖe gblɔna be eɖe kpe ŋutɔ. *
Mí amegbetɔwo míedina vevie be míase nu si ta míele agbe kple taɖodzinu si le agbea ŋu la gɔme. Eye ne míeɖi kɔ na míafe ŋutilãmenuhiahiãwo hã la, didi sia ya gakpɔtɔ nɔa mía me. Didi sia nye nu si Biblia yɔ be míafe ‘gbɔgbɔmenuhiahiãwo’ la fe akpa aɖe, elɔ didi be míanya Mawu ahasubɔe ɖe eme. (Mateo 5:3; Nyaɖeɖefia 4:11) Ale si míedina be míaɖi kɔ na míafe gbɔgbɔmenuhiahiãwo ɖo kpe edzi be Mawu li, eɖee fia hã be Wɔla lɔ̃ame si di be míaɖi kɔ na didi ma lae wònye.
—Mateo 4:4.
Nyagblɔɖiwo le Biblia me siwo me nyawo wogblɔ ɖi tsitotsito fe alafa geɖewo do ŋgɔ eye wova eme pɛpɛpɛ. Ale si nyagblɔɖi mawo va eme pɛpɛpɛ kple ale si wogblɔ wo me nyawo tsitotsito la ɖee fia be ame aɖe si kɔ boo wu amegbetɔwo gbɔe wotso.
—2 Petro 1: 21.
Biblia-ŋlɔlawo nya nu tso dzɔdzɔmenuwo ŋu wòfo wo ŋɔlimetɔwo tɔ ta sãsãsã. Le kpɔɖeŋu me, le blema la, ame geɖewo xɔe se be lã aɖewo dzie míafe anyigba la le, eye wogblɔna be lã siawo dometɔ aɖewoe nye atiglinyi, gbeha alo nyitsu. Gake Biblia ya gblɔ be Mawu “meku anyigba la ɖe naneke ŋu o.” (Hiob 26:7) Nenema ke Biblia ɖɔ anyigba fe nɔnɔme wòde pɛpɛpɛ be ele “nogoo” alo “godoo.” (Yesaya 40:22, Eʋegbe Biblia) Ame geɖe xɔe se be nu si tae Biblia-ŋlɔlawo te ŋu nya nu mawo siwo ŋu wo ŋɔlimetɔwo menya naneke tsoe o gblɔ lae nye be Mawue ɖee fia wo.
Biblia ɖo nyabiase sesẽ geɖe siwo ate ŋu awɔe be ame nazu mawudzimaxɔsela ne mekpɔ ŋuɖoɖo na wo o la ŋu. Nyabiase siawo dometɔ aɖewoe nye, Ne Mawu lɔ̃ ame eye wònye ŋusẽkatãtɔ la, ke nu ka tae fukpekpe kple nu vɔ̃ɖi wɔwɔ bɔ ɖe xexea me alea gbegbe? Nu ka tae zi geɖe la, mawusubɔsubɔhawo wɔe be amewo wɔa nu vɔ̃ esi woana be amewo nawɔ nu nyui boŋ?
—Tito 1: 16.
^ mm. 4 Le kpɔɖeŋu me, ɣletiviŋununyala Allan Sandage gblɔ tso míafe xexe gbahoo sia ŋu kpɔ be: “Esesẽ nam be maxɔe ase be ale si nuwo [xexea me nuwo] le ɖoɖo nui nye nu si dzɔ tso zitɔtɔ manɔɖoɖonu aɖe me. Ame aɖe kokokoe anya wɔ wo ɖe ɖoɖo nu. Le gonye me la, womate ŋu ase Mawu gɔme o, gake eyae trɔ asi le nuwo fe anyinɔnɔ manyatalenu sia ŋu.”


text:
Míafe Gbefãɖeɖedɔa
Yehowa Ðasefowo Ƒe Dzidziɖedzi Si Ðe Dzesi Ŋutɔ
Va de asi na August 2014 me la, Yehowa Ðasefo miliɔn 8 kple edzivɔwoe ɖe gbefã. Aleke gbegbe Yehowa Ðasefowo dzi ɖe edzi tso Xexemeʋa I me?
Biblia-ɖeɖefia Tɔxɛ Aɖe Le France
Ame siwo ɖi tsa yi Rouen Dukɔwo Dome Adzɔnuwo Ðefiafe le France le fe 2014 me la kpɔ ɖeɖefia wɔdɔɖeamedzi aɖe si fe tanyae nye: “Biblia La—Etsɔ Si Va Yi, Egbea Kple Etsɔ Si Gbɔna.”
Gilead Sukua Xɔ Ƒe Blaadre
Le February 1, 1943 dzi la, wodze suku tɔxɛ aɖe fe klas gbãtɔ gɔme le New York fe dziehe ɖaa. Ena hehe subɔla akpe geɖewo ale be woafia nu ame bubuwo tso Mawu ŋu.
Gbefãɖeɖe Le Xingu Tɔsisia To
Yehowa Ðasefo 28 tsɔ tɔdziʋu si fe didime nye meta 15 zɔ mɔ to Xingu Tɔsisia dzi kple susu be yewoaɖaɖe gbefã Mawu Fiaɖufea na kɔfe mawo me tɔwo.
Ablɔɖelɔ̃lawo Do Go Le Armada
Yehowa Ðasefowo ɖo agbalẽwo ɖe kekeviwo dzi be ame siwo ɖi tsa va azã si woɖu le France tefe natsɔ faa femaxee.


text:
Ŋutinya 22: Wode Yosef Gaxɔ Me
YOSEF xɔ fe 17 pɛ ko esime wokplɔe yi Egipte. Wodzrae na ŋutsu aɖe, si ŋkɔe nye Potifar le afima. Potifar wɔ dɔ na Egipte-fia, si woyɔna be Farao.
Yosef wɔ dɔ vevie na efe afetɔ, Potifar. Eyata esi Yosef tsi la, Potifar tsɔe ɖo efe afe blibo la nu. Ke nukatae Yosef le gaxɔ me le afisia? Potifar srɔ̃ tae.
Yosef tsi zu ŋutsu dzeɖekɛ aɖe, eye Potifar srɔ̃ di be wòadɔ ye gbɔ. Gake Yosef nya be esia nye nu gbegblẽ, eyata mewɔe o. Potifar srɔ̃ do dziku vevie. Eyata esi srɔ̃ŋutsua gbɔ va afea me la, eka aʋatso nɛ gblɔ bena: ‘Yosef gbegblẽe ma di be yeadɔ gbɔnye!’ Potifar xɔ srɔ̃a dzi se, eye dɔme vee ŋutɔ ɖe Yosef ŋu. Eyata wòna wodee gaxɔ me.
Etefe medidi o ŋutsu, si kpɔa gaxɔa dzi la dze sii be Yosef nye ame nyui. Eyata etsɔe ɖo amegãe ɖe gamenɔla bubuawo katã nu. Emegbe Farao va do dziku ɖe efe ahakula kple abolofola ŋu, eye wòde wo gaxɔ me. Gbeɖeka fe zã me la, wo dometɔ ɖesiaɖe ku drɔ̃e tɔxɛ aɖe; gake womese drɔ̃eawo gɔme o. Esi ŋu ke la, Yosef gblɔ bena: ‘Milĩ miafe drɔ̃eawo nam.’ Eye esi wolĩ nɛ la, le Mawu fe kpekpeɖeŋu me la, Yosef ɖe drɔ̃eawo gɔme na wo.
Yosef gblɔ na ahakula la bena: ‘Le ŋkeke etɔ̃agbe la, woaɖe wò le gaxɔ me, eye nàgazu Farao fe ahakula.’ Eye Yosef gagblɔ bena: ‘Ne èdo go la, gblɔ nye nya na Farao, eye nàkpe ɖe ŋunye be mado go le tefe sia.’ Ke abolofola ya la, Yosef gblɔ nɛ bena: ‘Le ŋkeke etɔ̃agbe la, Farao atso ta le nuwò.’
Le ŋkeke etɔ̃agbe la, eva me pɛpɛpɛ abe alesi Yosef gblɔe ene. Farao na wotso ta le abolofola la nu. Ke ahakula ya la, woɖee le gaxɔa me, eye wòdze egɔme gasubɔ fia la. Gake ahakula la ŋlɔ Yosef be keŋkeŋ! Megblɔ efe nya na Farao o, eye Yosef tsi gaxɔ la me.
Mose I, 39:1-23; 40:1-23.
Nyabiabiawo
- Ƒe nenie Yosef xɔ esime wokplɔe yi Egipte, eye nukae dzɔ esi wòɖo afima?
- Nukae na wova de Yosef gaxɔ me?
- Dɔ kae wode asi na Yosef le gaxɔa me?
- Nukae Yosef wɔ na Farao fe ahakula kple efe abolofola le gaxɔa me?
- Nukae dzɔ esi woɖe ahakulaa le gaxɔa me megbe?
Nyabiabia bubuwo
- Xlẽ Mose I, 39:1-23.
Esi wònye Mawu mena woŋlɔ se aɖeke ɖi si tsi tre ɖe ahasiwɔwɔ ŋu le Yosef fe ɣeyiɣia me o ɖe, nukae na wòsi dzo le Potifar srɔ̃ gbɔ? (Mose I, 2:24; 20:3; 39:9)
- Xlẽ Mose I, 40:1-23.
Gblɔ drɔ̃e si ahakula la ku kple alesi Yehowa na Yosef ɖe egɔme la kpuie. (Mose I, 40:9-13)
Drɔ̃e kae abolofola ku, eye egɔme ɖe? (Mose I, 40:16-19)
Aleke dɔla nutefewɔla kple aɖaŋudzela si li egbea srɔ̃a Yosef fe nɔnɔmee? (Mose I, 40:8; Ps. 36:10; Yoh. 17:17; Dɔw. 17:2, 3)
Aleke Mose I, 40:20 na míese alesi Kristotɔwo bua dzigbezãwo ɖuɖu gɔmee? (Nyagb. 7:1; Mar. 6:21-28)


text: 34 Eye Yehowa gblɔ na Mose be: “Kpa kpe gbadzɛ eve abe gbãtɔawo ene,+ ne maŋlɔ nya siwo le kpe gbadzɛ gbãtɔ+ siwo nègbã+ dzi la, ɖe wo dzi.2 Dzra ɖo na etsɔ ŋdi, elabena àlia Sinai To la le ŋdi me ava gbɔnye le toa tame.+3 Ke ame aɖeke megayi kpli wò o. Azɔ hã, ame aɖeke meganɔ to bliboa fe afi aɖeke o. Eye alẽ alo nyi aɖeke hã megava ɖu gbe le to ma gbɔ o.”+4 Ale Mose kpa kpe gbadzɛ eve abe gbãtɔawo ene, eye wòfɔ ŋdi kanya helia Sinai To la, abe ale si tututu Yehowa de se nɛ ene, eye wòtsɔ kpe gbadzɛ eveawo ɖe asi.5 Eye Yehowa ɖi va+ le alilikpo la me henɔ egbɔ le afi ma, eye wòɖe gbefã efe ŋkɔ Yehowa.+6 Eye Yehowa va to eŋu yi hele gbefã ɖem be: “Yehowa, Yehowa, Mawu nublanuikpɔla+ kple veveseɖeamenula,*+ ame si medoa dziku kabakaba o,+ eye efe lɔlɔ̃ si nu metsina o+ kple efe nutefewɔwɔ sɔ gbɔ,+7 ame si ɖea lɔlɔ̃ si nu metsina o fiaa ame akpeakpewo,+ eye wòtsɔa vodada, dzidada kple nu vɔ̃ kena,+ ke megbea tohehe na fɔɖila o;+ ame si hea fofowo fe vodada ŋuti tohehe vaa viwo kple tɔgbuiyɔviwo dzi, vaa dzidzime etɔ̃lia kple dzidzime enelia dzi.”+8 Enumake Mose bɔbɔ hetsyɔ mo anyi.9 Eye wògblɔ be: “Oo Yehowa, azɔ ne ève nunye la, ekema Yehowa, togbɔ be míenye dukɔ sẽdzime*+ hã, meɖe kuku, nɔ mía dome míayi,+ eye nàtsɔ míafe vodada kple míafe nu vɔ̃ ake+ ahaxɔ mí míazu tɔwò.”10 Eɖo eŋu be: “Kpɔ ɖa, mele nu blam kpli mi. Mawɔ nukunu siwo tɔgbi womewɔ le anyigba blibo la dzi alo dukɔwo katã dome kpɔ o+ la le wò dukɔ blibo la ŋkume, eye dukɔ si dome nèle la katã akpɔ Yehowa fe dɔwɔwɔ, elabena nu si wɔ ge mala la adzi ŋɔ na mi.+11 “Lé se si dem mele na wò egbea la me ɖe asi.+ Kpɔ ɖa, manya Amoritɔwo, Kanaantɔwo, Hititɔwo, Perizitɔwo, Hivitɔwo kple Yebusitɔwo ɖa le ŋgɔwò.+12 Kpɔ nyuie be nàgabla nu kple anyigba si dzi yim nèle la dzi nɔlawo o,+ ne wòagazu mɔ̃ na mi o.+13 Ke boŋ mikaka wofe vɔsamlekpuiwo, mimu wofe trɔ̃sɔtiwo, eye milã wofe Asera-tiwo* fu anyi.+14 Mègade ta agu na mawu bubu+ aɖeke o, elabena Yehowa nye ame si* biaa ɖokuitsɔtsɔna blibo. Ɛ̃, enye Mawu si biaa ɖokuitsɔtsɔna blibo.*+15 Mègabla nu kple anyigba la dzi nɔlawo o, elabena ne wole ahasi wɔm kple wofe mawuwo hele vɔ sam na wofe mawuwo la,+ woakpe wò, eye nàva ɖu wofe vɔsanu la fe ɖe.+16 Ekema àva ɖe wo vinyɔnuwo na viwòŋutsuwo,+ eye wo vinyɔnuawo awɔ ahasi kple wofe mawuwo ahana viwòŋutsuwo hã nava wɔ ahasi kple wofe mawuawo.+17 “Mègalólo ga tsɔ wɔ legba o.+18 “Nɔ Amɔwɔ Maʋamaʋã Bolo Ŋkekenyui+ la ɖum. Ŋkeke adre nàɖu amɔwɔ maʋamaʋã bolo la le ɣeyiɣi si woɖo la dzi le ɣleti si nye Abib*+ me, abe ale si tututu mede se na wòe ene, elabena ɣleti si nye Abib mee nèʋu dzo le Egipte.19 “Viŋutsu sia viŋutsu si ʋu dɔ nu la, tɔnyee,+ eye nyi kple alẽ fe vi gbãtɔ siwo nye atsu le wò lãha la katã me la, tɔnyee.+20 Tsɔ alẽ ɖɔli tedzi fe ŋgɔgbevi. Ke ne màɖɔlii o la, ekema nàŋe kɔ le enu. Gake ele be nàxe fe ɖe wò ŋgɔgbeviŋutsuwo katã ya ta.+ Mia dometɔ aɖeke nagava ŋkunyeme asi gbɔlo o.21 “Ŋkeke ade nàwɔ dɔ, ke le ŋkeke adrelia dzi la, nàdzudzɔ.+ Eɖanye agbleŋlɔɣi alo nuŋeɣi o, ele be nàɖi ɖe eme.22 “Ðu Kwasiɖawo Ƒe Ŋkekenyui la eye nàtsɔ luŋeŋe gbãtɔwo vɛ le eɖuɣi, eye nàɖu Nukufofofu Ŋkekenyui* la hã le fea fe nuwuwu lɔfo.+23 “Wò ŋutsuwo katã nava Afetɔ vavã Yehowa, Israel fe Mawu la, ŋkume zi etɔ̃ le fea me.+24 Elabena manya dukɔwo ɖa le ŋgɔwò,+ eye makeke wò lifowo ɖe enu, ne èyi be yeado ɖe Yehowa wò Mawu ŋkume zi etɔ̃ le fea me la, wò anyigba mabiã ŋu na ame aɖeke o.25 “Mègatsɔ nu ʋaʋã aɖeke kpe ɖe nye vɔsalã fe ʋu ŋu atsɔ asa vɔe o.+ Eye Ŋutitotoŋkekenyui fe vɔsalã la megatsi anyi ŋu nake ɖe edzi o.+26 “Tsɔ wò anyigbadzikutsetse gbãtɔwo fe nyuitɔwo va Yehowa wò Mawu fe afe me.+“Mègaɖa gbɔ̃vi le dadaa fe notsi me o.”+27 Yehowa gagblɔ na Mose be: “Ŋlɔ nya siawo ɖi,+ elabena nya siawo dzie nu, si blam mele kpli wò kpakple Israel la, nɔ te ɖo.”+28 Eye wònɔ Yehowa gbɔ le afi ma ŋkeke blaene kple zã blaene sɔŋ. Meɖu nu o, eye meno tsi hã o.+ Eye wòŋlɔ nubabla la me nyawo, siwo nye Se Ewoawo,* ɖe kpe gbadzɛawo dzi.+29 Azɔ Mose ɖi tso Sinai Toa dzi, eye wòlé Ðaseɖiɖikpe gbadzɛ eveawo ɖe asi.+ Ke esi Mose ɖi tso toa dzi la, menya be esi yefo nu kple Mawu ta la, yefe mo nɔ keklẽm o.30 Esi Aron kple Israel-viwo katã kpɔ Mose la, wokpɔ be efe mo nɔ keklẽm, eye wonɔ vɔvɔ̃m be yewoate ɖe eŋu.+31 Mose yɔ wo, eye Aron kple ha la fe tatɔwo katã trɔ va egbɔ, eye Mose fo nu kpli wo.32 Ema megbe la, Israel-viwo katã te ɖe eŋu, eye wògblɔ se siwo katã Yehowa de le Sinai Toa dzi la na wo.+33 Ne Mose fo nu kpli wo vɔ la, etsɔa motsyɔnu tsyɔa mo.+34 Gake ne Mose yina Yehowa ŋkume be yeafo nu kplii la, eɖea motsyɔnu la ɖa, va se ɖe esime wògado go.+ Eye wòva gblɔa se si wode nɛ la na Israel-viwo.+35 Israel-viwo kpɔnɛ be Mose fe mo nɔa keklẽm; eye Mose gbugbɔa motsyɔnu la tsyɔa mo, va se ɖe esime wògage ɖe eme be yeafo nu kple Mawu.+


text:
BIBLIA ME ŊUTINYAWO ƑE NƆNƆMETATA
BIBLIA ME ŊUTINYAWO ƑE NƆNƆMETATA
Israel-viwo Wɔ Sikanyivi
Srɔ̃ nu tso Mose nɔviŋutsu Aron ŋu kple ale si wòwɔ nu vɔ̃ esi wòkpe ɖe Israel-viwo ŋu wowɔ sikanyivi la hã ŋu. Xlẽ ŋutinya sia le internet dzi alo ta efe PDF nàxlẽ.
DƆDEASI SIA ƑOMEVI BUBUWO
Dze agbagba nàkpɔ nudzɔdzɔawo le susu me abe ɖe nèle wo tefe ene ne èle Biblia me ŋutinyawo dometɔ ɖe sia ɖe xlẽm le Internet dzi alo nèle wofe PDF si nèta la xlẽm! Eyome miafe fomea nazã biabia siwo le ŋutinyaa fe nuwuwu atsɔ adzro nufiame siwo le ŋutinyaa me la me.


text:
AKPA 7
Ale Si Miahe Mia Viwo
“Nya siwo megblɔ na wò egbe la, natsi dzi me na wò. Ku wo ɖe to me na viwòwo.”
Esi Yehowa ɖo fomea anyi la, dzilawoe wòtsɔ ɖo wo viwo nu. (Kolosetɔwo 3:20) Mi dzilawo fe agbae wònye be miahe mia viwo bene woalɔ̃ Yehowa eye woava zu ame ɖɔʋuwo ne wova tsi. (2 Timoteo 1:5; 3:15) Ele be mianya nu siwo le mia viwo fe dzi me. Ke hã, ele vevie be miaɖo kpɔɖeŋu ɖi na wo. Ne mina Yehowa fe Nyaa le dzi me na mi la, ke miate ŋu afiae mia viwo nyuie.
1 NA WÒANƆ BƆBƆE NA VIWÒWO BE WOAÐO DZE KPLE WÒ
NYA SI BIBLIA GBLƆ: ‘Ðe abla le nusese me, nɔ blewu le nufofo me.’ (Yakobo 1:19) Ele eme be èdi be ye viwo naɖo dze kpli ye faa. Ekema na woakpɔe be èle klalo be yease yewofe nyawo. Na wòanɔ bɔbɔe na wo be woafo nu faa. (Yakobo 3:18) Ne wokpɔe be àda gbe ɖe yewo gbɔ alo àhe nya ɖe yewo ŋu la, ke womaɖe wofe dzimenyawo agblɔ na wò o. Gbɔ dzi ɖi na viwòwo eye nɔ kakaɖedzi nam wo edziedzi be yelɔ̃ wo.
NU SI NÀTE ŊU AWƆ:
Nɔ klalo be yeaɖo to ne viwòwo di be yewoaɖo dze kpli wò
Nɔ dze ɖom kple viwòwo edziedzi, menye ne wowɔ nu gbegblẽ aɖe hafi o
2 DZE AGBAGBA NÀSE NYA SI TUTUTU GBLƆM WOLE LA GƆME
NYA SI BIBLIA GBLƆ: “Ame si léa to ɖe nya ŋu la, efe asi sua nyui dzi.” (Lododowo 16:20) Ɣeaɖewoɣi la, ahiã be nàse nya si tututu gblɔm viwòwo le la gɔme hafi nàte ŋu anya ale si wole sesem le wo ɖokui me. Zi geɖe la, ɖeviwo megblɔa ale si tututu nyaa le o. “Ne ame aɖe mekpɔ se nya, hafi ɖo eŋu o la, bometsitsi kple ŋukpe wònye nɛ.” (Lododowo 18:13) Mègado dziku kabakaba o.—Lododowo 19:11.
NU SI NÀTE ŊU AWƆ:
Eɖanye nya ka kee viwòa gblɔ o, ɖoe be yematsi nya ɖe enu alo awɔ nu wòagbɔ eme o
Ðo ŋku ale si nèwɔa nu esime nènɔ ɖevime kple nu siwo nɔa vevie na wò ɣemaɣi la dzi
3 MIAƑE NU NESƆ
NYA SI BIBLIA GBLƆ: “Vinye, se fofowò fe amehehe, eye mègagblẽ dawò fe nufiame ɖi o.” (Lododowo 1:8) Yehowa tsɔ mi vifofowo kple vidadawo ɖo mia viwo nu. Ele be miafia mia viwo be woabu mi ahaɖo to mi. (Efesotɔwo 6:1-3) Ðeviwo tea ŋu dea dzesii ne wo dzilawo fe nu mesɔ o. (1 Korintotɔwo 1:10) Eya ta ne miafe nu mesɔ le nane me o la, miganɔ nya hem kple mia nɔewo le ɖeviawo gbɔ o, elabena esia ana womagade bubu mia ŋu o.
NU SI MIATE ŊU AWƆ:
Miɖo dze tso ale si miahe mia viwo ŋu eye mialɔ̃ ɖe nya ɖeka dzi
Ne miafe susu to vovo le ale si miahe mia viwo ŋui la, dze agbagba nàse srɔ̃wòa fe susuwo gɔme
4 MIWƆ ÐOÐO
NYA SI BIBLIA GBLƆ: “Mla ɖevi ɖe mɔ, si wòato la ŋu.” (Lododowo 22:6) Mia viwo hehe be woazu ame ɖɔʋuwo mava le eɖokui si o. Ehiã be miawɔ ɖoɖo ɖe wo hehe ŋu, eye esia fe akpa aɖe lɔ tohehe na wo ɖe eme. (Psalmo 127:4; Lododowo 29:17) Mia viwo hehe yi ŋgɔ wu tohehe na wo ɖeɖe ko, ebia hã be miana woase susu siwo tae miede sewo ɖo la gɔme. (Lododowo 28:7) Tsɔ kpe ɖe eŋu la, mifia wo be woalɔ̃ Yehowa fe Nya la ahade dzesi mɔfiame siwo le eme. (Psalmo 1:2) Esia akpe ɖe wo ŋu dzitsinya nyui nasu wo si.
NU SI NÀTE ŊU AWƆ:
Na viwòwo nakpɔe be Mawu nye Ame ŋutɔŋutɔ si dzi yewoate ŋu aka ɖo
Kpe ɖe wo ŋu woakpɔ nuwɔna siwo akplɔ wo ade afɔku me, abe Internet kple Internet dzi hahoo kadodowo zazã madzemadzee ene, adze sii ahafo asa na wo. Fia ale si woawɔ afo asa na ame siwo blea ɖeviwo dɔa wo gbɔ la hã wo


text:
Nusɔsrɔ̃ 12
Aleke Nàwɔ Ate Ðe Mawu Ŋu?
1. Ðe Mawu ɖoa to gbedodoɖawo katã?
Mawu le dukɔwo katã me tɔwo kpem be woate ɖe ye ŋu to gbedodoɖa dzi. (Psalmo 65:3) Ke hã, menye gbedodoɖawo katãe wòɖoa toe o. Le kpɔɖeŋu me, ŋutsu aɖe fe ŋlɔmiwɔwɔ le srɔ̃a ŋu ate ŋu axe mɔ na efe gbedodoɖawo. (1 Petro 3:7) Nenema kee esi Israel viwo yi nu vɔ̃ɖi wɔwɔ dzi atraɖii la, Mawu gbe be yemase wofe gbedodoɖawo o. Edze kɔtɛe be mɔnukpɔkpɔ gã aɖee gbedodoɖa nye. Ke hã, ne ame siwo wɔ nu vɔ̃ gãwo gɔ̃ hã trɔ dzi me la, Mawu aɖo to wofe gbedodoɖawo.
2. Aleke wòle be míado gbe ɖae?
Gbedodoɖa nye míafe tadedeagu fe akpa aɖe, eya ta mía Wɔla Yehowa koe wòle be míado gbe ɖa na. (Mateo 4:10; 6:9) Tsɔ kpe ɖe eŋu la, esi míede blibo o ta la, ele be míado gbe ɖa le Yesu fe ŋkɔ me, elabena eku ɖe mía ta. (Yohanes 14:6) Yehowa medi be míalé gbedodoɖawo ɖe susu me alo aŋlɔ wo ɖi agbugbɔ anɔ gbɔgblɔm o. Edi be míado gbe ɖa na ye tso dzi me.
Mía Wɔla la tea ŋu sea gbe siwo míedona ɖa le susu me gɔ̃ hã. (1 Samuel 1:12, 13) Ekpe mí be míado gbe ɖa na ye le ɣeyiɣi ɖe sia ɖe me, abe le ŋkekea fe gɔmedzedze kple nuwuwu, nuɖuɣiwo, kple xaxaɣiwo ene.
3. Nu ka tae Kristotɔwo kpena ɖekae ɖo?
Menɔa bɔbɔe be míate ɖe Mawu ŋu o le esi míele ame siwo mexɔ Mawu dzi se o, siwo ɖea alɔme le ŋugbe si wòdo be yeahe ŋutifafa ava anyigba dzi ŋu la, dome ta. (2 Timoteo 3:1, 4; 2 Petro 3:3, 13) Eya ta ehiã be míanɔ ha dem kple haxɔsetɔwo ahanɔ mía nɔewo tum ɖo.
Hadede kple ame siwo lɔ̃ Mawu ana mía kple Mawu dome nanɔ kplikplikpli. Yehowa Ðasefowo fe kpekpewo naa mɔnukpɔkpɔ nyuiwo mí be ame bubuwo fe xɔse natu mí ɖo.
4. Aleke nàwɔ ate ɖe Mawu ŋu?
Àte ŋu ate ɖe Yehowa ŋu ne èdea ŋugble le nu siwo nèsrɔ̃na tso efe Nyaa me ŋu. Nɔ ŋugble dem le efe dɔwɔwɔwo, aɖaŋuɖoɖowo kple ŋugbedodowo ŋu. Ŋugbledede kple gbedodoɖa nana míekpɔa ŋudzedze deto ɖe Mawu fe lɔlɔ̃ kple nunya ŋu.
Ne èɖo ŋu ɖe Mawu ŋu hexɔ edzi se ko hafi nàte ŋu ate ɖe eŋu. Ke hã ehiã be nànɔ xɔse sia tum ɖo abe ale si ko nu gbagbewo hiãa nuɖuɖu edziedzii ene. Ele be nànɔ ŋugble dem le kpeɖodzi siwo le wò dzixɔsewo ŋu la ŋuti edziedzi atsɔ anɔ wò xɔse tum ɖo.
5. Viɖe kawoe nàkpɔ ne ète ɖe Mawu ŋu?
Yehowa léa be na ame siwo lɔ̃e. Ekpɔa wo ta tso nu sia nu si ate ŋu agblẽ nu le wofe xɔse kple agbe tegbee nɔnɔ fe mɔkpɔkpɔa ŋu la si me. (Psalmo 91:1, 2, 7-10) Exlɔ̃a nu mí ku ɖe nu siwo ate ŋu agblẽ nu le míafe lãmesẽ kple dzidzɔkpɔkpɔ ŋuti la ŋu. Mɔ nyuitɔ si nu míanɔ agbe ɖo lae Yehowa fiaa mí.


text: 17 Eye mawudɔla adre, siwo si kplu adreawo+ le la, dometɔ ɖeka va gblɔ nam be: “Va mafia gbolo gã si bɔbɔ nɔ tsi geɖewo dzi la fe ʋɔnudɔdrɔ̃ wò,+2 anyigbadzifiawo wɔ ahasi* kplii,+ eye anyigbadzinɔlawo no efe ahasiwɔwɔ* fe wain la mu.”+3 Eye wòkɔm le gbɔgbɔ la fe ŋusẽ me yi gbedzi. Eye mekpɔ nyɔnu aɖe wòbɔbɔ nɔ lã wɔadã aɖe si biã helĩhelĩ, si ŋuti yɔ fũu kple busuŋkɔwo, eye ta adre kple dzo ewo li nɛ, la dzi.4 Eye nyɔnu la do aɖabɛwu+ kple awu dzĩ, eye wòtsɔ sika kple kpe xɔasiwo kple dzonuwo+ ɖo atsyɔ̃ na eɖokui, eye wòlé sikakplu aɖe si yɔ taŋ kple ŋunyɔnuwo kpakple nu makɔmakɔ siwo wòkpɔ tso efe ahasiwɔwɔ* me la ɖe asi.5 Eye woŋlɔ ŋkɔ aɖe, si nye nya ɣaɣla, ɖe efe ŋgonu be: “Babilon Gã la, gbolowo+ kple anyigbadziŋunyɔnuwo dada.”+6 Eye mekpɔ be nyɔnu la mu ame kɔkɔewo fe ʋu kple Yesu fe ɖasefowo fe ʋu.+Esi mekpɔe la, ewɔ moyaa nam ŋutɔ.7 Eye mawudɔla la biam be: “Nu ka tae wòwɔ moyaa na wò ɖo? Magblɔ nyɔnu+ la kple lã wɔadã si dzi wòbɔbɔ nɔ, si si ta adreawo kple dzo ewoawo+ le la, ŋuti nya ɣaɣla la na wò:8 Lã wɔadã si nèkpɔ la nɔ anyi kpɔ, gake megali o, ado tso aʋli me,+ eye wòayi ɖe tsɔtsrɔ̃ me. Eye anyigbadzinɔla siwo fe ŋkɔwo womeŋlɔ ɖe agbegbalẽ+ si li tso xexea fe gɔmeɖoanyiɣi* la me o la, fe mo awɔ yaa ne wokpɔ ale si lã wɔadã la nɔ anyi kpɔ, ke megali o, eye wògado la.9 “Esia hiã susu si me nunya le: Ta adreawo+ le tsitre ɖi na to adre, siwo dzi nyɔnu la bɔbɔ nɔ anyi ɖo.10 Eye wonye fia adre: Atɔ̃ dze anyi, ɖeka li, mamlɛtɔ la meva ɖo haɖe o; ke ne eva ɖo la, anɔ anyi ɣeyiɣi vi aɖe ko.11 Eye lã wɔadã si nɔ anyi kpɔ, gake megali o+ lae nye fia enyilia, ke fia adreawo mee wòdo tso, eye wòyina ɖe tsɔtsrɔ̃ me.12 “Eye dzo ewo siwo nèkpɔ la le tsitre ɖi na fia ewo, siwo mexɔ fiaɖufe haɖe o, ke woana ŋusẽ wo woanye fiawo kpe ɖe lã wɔadã la ŋu gafofo ɖeka.13 Taɖodzinu ɖekae le wo si, eya ta wotsɔ wofe ŋutete kple ŋusẽ na lã wɔadã la.14 Woawɔ aʋa kple Alẽvi+ la, gake esi wònye afetɔwo fe Afetɔ kple fiawo fe Fiae+ Alẽvi la nye ta la, aɖu wo dzi.+ Eye ame siwo kpe ɖe eŋu, siwo nye ame yɔyɔwo kple ame tiatiawo kple nutefewɔlawo la hã aɖu wo dzi.”+15 Eye wògblɔ nam be: “Tsi siwo nèkpɔ, siwo dzi gbolo la bɔbɔ nɔ la, le tsitre ɖi na amewo kple amehawo kple dukɔwo kpakple gbegbɔgblɔwo.+16 Eye dzo ewo+ siwo nèkpɔ kple lã wɔadã+ la, woawo alé fu gbolo+ la, woagblẽe aɖe amae, aɖu efe ŋutilã, eye woatɔ dzoe wòafiã keŋkeŋ.+17 Elabena Mawu tsɔe de wofe dzi me be woawɔ nu si yeɖo ɖe tame la dzi,+ si nye be woawɔ wofe tameɖoɖo ɖeka la dzi, be woatsɔ wofe fiaɖufe ana lã wɔadã+ la, va se ɖe esime Mawu fe nyawo nava eme.18 Eye nyɔnu+ si nèkpɔ la, le tsitre ɖi na du gã, si fe fiaɖufe kpɔ ŋusẽ ɖe anyigbadzifiawo dzi la.”


text:
Ðe Biblia Tsia Tsitre Ðe Eɖokui Ŋua?
Ale si Biblia ɖo eŋui
Ao, ɖekawɔwɔ le Biblia bliboa me nyawo me. Togbɔ be emenya aɖewo adze abe ɖe wotsi tsitre ɖe wo nɔewo ŋu ene hã la, míate ŋu ase nu si tae wòdze nenema la gɔme ne míewɔ mɔnu siwo gbɔna la dometɔ ɖeka alo esi wu ema ŋu dɔ:
Lé ŋku ɖe nya siwo fo xlãe ŋu. Woate ŋu abu agbalẽŋlɔla ɖe sia ɖe fe nyawo be wotsi tsitre ɖe wo nɔewo ŋu ne womebu nya siwo fo xlã nya mawo o.
Nya agbalẽa ŋlɔla fe susu. Ame siwo kpɔ nudzɔdzɔ ɖeka tefe ate ŋu agblɔ nu siwo dzɔ la wòade pɛpɛpɛ evɔ wofe nyawo kple numeɖeɖewo ate ŋu ato vovo.
Bu ŋutinyawo kple dekɔnuwo ŋu.
De dzesi kpɔɖeŋunyagbɔgblɔwo kple nyagbɔgblɔ siwo fe gɔmesese le tẽe.
De dzesii be woate ŋu agblɔ be ame aɖe wɔ nane togbɔ be menye eya ŋutɔe wɔe tẽe o gɔ̃ hã. *
Zã Biblia gɔmeɖeɖe si de pɛpɛpɛ.
Ƒo asa na agbagbadzedze be yeazã nufiafia totrowo alo subɔsubɔhawo fe nufiafiawo atsɔ aɖe Biblia me nyawo me.
Kpɔɖeŋu siwo gbɔna la ɖe ale si míate ŋu awɔ mɔfiame sia ŋu dɔ atsɔ aɖe Biblia fe mawunyakpukpui siwo dzena abe ɖe wotsi tre ɖe wo nɔewo ŋu ene la me.
Mɔfiame 1: Nya siwo fo xlã kpukpuia
Ne Mawu le ɖiɖim ɖe eme tso ŋkeke adrelia dzi la, ke aleke wɔ wògale dɔ dzi? Nya siwo fo xlã Mose Ƒe Agbalẽ Gbãtɔ me nyagbɔgblɔ si nye be Mawu te “ɖiɖi ɖe eme le ŋkeke adrelia dzi tso dɔ siwo katã wɔm wònɔ la me” ku ɖe anyigbadzinuwo wɔwɔ ŋu koŋ. (1 Mose 2:2-4) Nya si Yesu gblɔ be “Fofonye le dɔ wɔm va se ɖe fifi” metsi tre ɖe nya sia ŋu o, elabe dɔ si Yesu wɔnɛ la to vovo na anyigbadzinuwo wɔwɔ. (Yohanes 5:17) Mawu fe dɔ siwo wòwɔnɛ la dometɔ aɖewoe nye amewo ʋaʋã be woaŋlɔ Biblia, mɔfiafia amegbetɔfomea kple beléle na wo.
Mɔfiame 2 kple 3: Agbalẽa ŋlɔla fe susu kple ŋutinyawo
Afi kae Yesu ʋu ŋku na ŋkuagbãtɔ la le? Luka fe agbalẽa gblɔ be Yesu da gbe le ŋkuagbãtɔ aɖe ŋu “esi Yesu le Yeriko gogom” evɔ esi Mateo nɔ nu fom tso nudzɔdzɔ ma ke ŋu la, egblɔ be ŋkuagbãtɔ eve ye, eye be nua dzɔ esi Yesu nɔ “dzodzom le Yeriko.” (Luka 18:35-43; Mateo 20:29-34) Ŋutinya eve siawo dometɔ ɖe sia ɖe ɖe nyatakaka vevi aɖewo ɖe go siwo medze le evelia me o. Mateo ya yɔ ŋkuagbãtɔwo fe xexlẽme pɛpɛpɛ, evɔ Luka ya he susu yi ŋkuagbãtɔawo dometɔ si Yesu nɔ nu fom na la dzi. Le tefeawo fe vovototo gome ya la, tomenukulawo va de dzesii be du evee woyɔna be Yeriko. Yudatɔwo fe Yeriko-du xoxotɔ didi tso Yeriko-du yeye si Romatɔwo tso la gbɔ ade kilometa ɖeka kple afã. Anɔ eme be tefe aɖe si le du eveawo domee Yesu nɔ esime wòwɔ nukunuawo.
Mɔfiame 4: Kpɔɖeŋunyagbɔgblɔwo kple nyagbɔgblɔ siwo fe gɔmesese le tẽe
Ðe woatsrɔ̃ anyigba la? Biblia gblɔ le Nyagblɔla 1:4 be, “anyigba ya li tegbee.” Ame aɖewo gblɔna be Biblia me nya sia tsi tsitre ɖe emenya bubu si nye be “anyigba kple eme dɔwɔwɔwo lafiã keŋ” la ŋu. (2 Petro 3:10, Eʋegbe Biblia) Ke hã le Biblia me la, wotea ŋu zãa nya “anyigba” wòfiaa anyigba ŋutɔŋutɔ eye wogatea ŋu zãnɛ le kpɔɖeŋunyagbɔgblɔ nu hã wòfiaa amegbetɔ siwo le anyigba dzi. (1 Mose 1:1; 11:1) “Anyigba” la tsɔtsrɔ̃ si ŋu wofo nu tsoe le 2 Petro 3:
Mɔfiame 5: Woate ŋu agblɔ be ame aɖe wɔ nane evɔ menye eya ŋutɔe wɔe tẽe o
Le Kapernaum la, ame kae va bia kpekpeɖeŋu tso Yesu gbɔ na asrafomegã? Mateo 8:
Mɔfiame 6: Biblia gɔmeɖeɖe si de pɛpɛpɛ
Ðe mí katã míewɔa nu vɔ̃a? Biblia na míenya be mí katã míenyi nu vɔ̃ dome tso ŋutsu gbãtɔ Adam gbɔ. (Romatɔwo 5:
Mɔfiame 7: Zã Biblia, ke menye sɔlemehawo fe nufiafiawo o
Ðe Yesu sɔ kple Mawu loo alo ɖe Mawu lolo wu Yesua? Yesu gblɔ gbe ɖeka bena: “Nye kple Fofo la míele ɖeka.” Ewɔna na ame aɖewo be efe nya siawo tsi tsitre ɖe nya bubu si wògblɔ be “Fofo la lolo wum” la ŋu. (Yohanes 10:30; 14:28) Hafi míate ŋu ase efe nya mawo gɔme nyuie la, ele be míadzro nya siwo tututu Biblia gblɔ tso Yehowa kple Yesu ŋu me, ke manye be míadze agbagba be míaɖe Biblia me wòasɔ ɖe sɔlemehawo fe nufiafia si nye Mawuɖekaetɔ̃ alo Trinita Kɔkɔea, si wometu ɖe Biblia dzi o la, nu o. Biblia ɖee fia be Yehowae nye Yesu Fofo eye wòganye efe Mawu hã. Yehowa ye Yesu ŋutɔ gɔ̃ hã dea ta agu na. (Mateo 4:10; Marko 15:34; Yohanes 17:3; 20:17; 2 Korintotɔwo 1:3) Yesu mesɔ kple Mawu o.
Nya si Yesu nɔ gbɔgblɔm hafi gblɔ be “nye kple Fofo la míele ɖeka” ɖee fia be ale si efe susu wɔ ɖeka kple Fofoa Yehowa Mawu fe tameɖoɖowo ye wòwɔnɛ. Yesu gblɔ emegbe be: “Fofo la wɔ ɖeka kplim, eye nye hã mewɔ ɖeka kple Fofo la.” (Yohanes 10:38) Yesu kple efe nusrɔ̃lawo hã wɔ ɖeka le tameɖoɖo ma ke gome, elabe edo gbe ɖa na Mawu le wo ta be: “Metsɔ ŋutikɔkɔe si nètsɔ nam la na wo, ne woazu ɖeka, abe ale si míele ɖeka ene. Mewɔ ɖeka kpli wo, eye nèwɔ ɖeka kplim.”
^ mm. 8 Le kpɔɖeŋu me, Encyclopædia Britannica fe nyati aɖe gblɔ be “Mughal fiagã Shah Jahān” ye tu Ame Veviwo Ðife si woyɔna be Taj Mahal. Gake menye eya ŋutɔe tsɔ efe asi tui o, elabena nyati ma gblɔ be “wozã dɔwɔla 20,000 kple edzivɔwo” wotu tefea.


text:
Ðe Wòsɔ Be Kristotɔ Nalɔ̃ Woawɔ Atike Nɛa?
Ale si Biblia ɖo eŋui
Ɛ̃.
Yesu gblɔ be: “Ame siwo le lãmesẽ me la mehiã atikewɔla o, gake ame siwo le dɔ lém la hiãe.” (Mateo 9:12) Efe nya siawo fia be eyomedzelawo ate ŋu alɔ̃ faa woawɔ atike na wo. Togbɔ be menye atikewɔgbalẽe Biblia nye o hã la, mɔfiamewo le eme siwo akpe ɖe ame siwo di be yewoadze Mawu ŋu la ŋu.
Nya siwo wòle be nàbia ɖokuiwò
1. Ðe mese atikewɔmɔnu si wobe yewoazã nam la gɔmea?
Biblia ɖo aɖaŋu na mí be míado nyawo akpɔ ahakpɔ kakaɖedzi le wo ŋu tsɔ wu be míaxɔ “nya sia nya” dzi ase.—Lododowo 14:15.
2. Ðe wòhiã be magakpɔ atikewɔla bubuwo fe susu le nya sia ŋua?
“Adaŋudela geɖewo” fe susuwo dada kpɔ ate ŋu aɖe vi na mí vevietɔ ne míedze dɔ sesẽ aɖe.—Lododowo 15:22.
3.
Ðe dɔdamɔnua awɔe be mada le Biblia fe se si nye be “woatsri . . . ʋu” dzia?—Dɔwɔwɔwo 15:20.
4. Ðe gbɔgbɔyɔyɔ fe nuwɔnawo nɔa mɔ si dzi ɖɔkta ato adom kpɔ kple dɔdamɔnua mea?
Biblia tsri “gbɔgbɔyɔyɔ.” (Galatiatɔwo 5:19-21) Be nànya ne atikewɔmɔnua lɔ gbɔgbɔyɔyɔ ɖe eme la, bu nyabiase siawo ŋu:
Ðe atikewɔla la zãa gbɔgbɔyɔyɔa?
Ðe atikewɔlaa susui be ɖe nèdze agɔ le mawuwo dzi alo adzetɔwo gbɔe dɔa tsoa?
Ðe atikea wɔwɔ alo ezazã alɔ vɔsasa, gbesa, alo nuwɔna siawo fomevi ɖe emea?
5. Ðe metsi dzi fũu akpa ɖe nye lãmesẽ ŋua?
Biblia ɖo aɖaŋu be: “Mina amewo katã nanyae be nugɔmeselawo mienye.” (Filipitɔwo 4:5)
Nugɔmesese akpe ɖe ŋuwò nàle fɔ ɖe “nu siwo le vevie wu,” abe mawusubɔsubɔ ene ŋu.—Filipitɔwo 1:10; Mateo 5:3.


text:
Tame Kae Mawu Ðo Ðe Nye Agbe Ŋu?
Ale si Biblia ɖo eŋui
Mawu fe lɔlɔ̃nue nye be nàva nya ye be Ame ŋutɔŋutɔe yenye, nàte ɖe ye ŋu, alɔ̃ ye eye nàsubɔ ye kple wò dzi blibo. (Mateo 22:37, 38; Yakobo 4:8) Àte ŋu asrɔ̃ ale si nàwɔ Mawu fe lɔlɔ̃nu ne èsrɔ̃ nu tso Yesu fe agbenɔnɔ kple efe nufiafiawo ŋu. (Yohanes 7:16, 17) Menye ɖeko Yesu fo nu tso Mawu fe lɔlɔ̃nu ŋu na amewo o, eya ŋutɔ hã nɔ agbe ɖe enu. Eya tae Yesu gblɔ gɔ̃ hã be tameɖoɖo si le yefe agbe ŋu ‘
menye be yeawɔ ye ŋutɔ yefe lɔlɔ̃nu o, ke boŋ yeawɔ ame si dɔ ye ɖa la fe lɔlɔ̃nu.’—Yohanes 6:38.
Ðe wòhiã be makpɔ dzesi tɔxɛ, ŋutega alo axɔ yɔyɔ tɔxɛ aɖe hafi anya tame si Mawu ɖo ɖe ŋunyea?
Ao, elabe gbedeasi si le Mawu si na amefomea la le Biblia me. Nu sia nu si nèhiã be ‘
nàdze bliboe, eye nànɔ dzadzraɖoɖi keŋkeŋ na dɔ nyui sia dɔ nyui wɔwɔ’ la le eme. (2 Timoteo 3:16, 17) Mawu di be nàzã Biblia kple wò “
tamebubu ŋutete” atsɔ anya tame si yeɖo ɖe ŋuwò.—Romatɔwo 12:1, 2; Efesotɔwo 5:17.
Ðe mate ŋu awɔ Mawu fe lɔlɔ̃nu ŋutɔŋutɔa?
Ɛ̃, àte ŋui, elabe Biblia gblɔ be Mawu fe “
seawo mesesẽ o.” (1 Yohanes 5:3, Eʋegbe Biblia) Esia mefia be Mawu fe sewo dzi wɔwɔ nɔa bɔbɔe ɣesiaɣi o. Gake vi siwo Mawu fe sewo dzi wɔwɔ ɖena na ame la fo agbagba siwo ame dzena hafi wɔa wo dzi la ta sãsãsã. Yesu ŋutɔ gblɔ be: “
Dzidzɔtɔwoe nye ame siwo le Mawu fe nya la sem, eye wole edzi wɔm!”—Luka 11:28.


text:
Nu Kae Mawɔ Ne Dzinyelawo Gbe Wo Nɔewo?
Nu si nàte ŋu awɔ
Gblɔ wò seselelãmewo na wo. Na dziwòlawo nanya ale si wofe nyametsotsoa te ɖe dziwò alo na nètɔtɔe. Ðewohĩ woaɖe nu si le dzɔdzɔm la me na wò si awɔe be wò dzi nafa vie.
Ne dziwòlawo mete ŋu kpe ɖe ŋuwò o la, ɖewohĩ àte ŋu agblɔ wò nyawo na xɔ̃wò kpɔnutefe aɖe.—Lododowo 17:17.
Ƒo wo katã ta la, àte ŋu agblɔ wò nyawo na Fofowò si le dzifo, ame si ‘
ɖoa to gbedodoɖa.’ (Psalmo 65:3) Gblɔ wò dzimenyawo nɛ “
elabena eléa be na” wò.—1 Petro 5:7.
Nu si mele be nàwɔ o.
Mègalé dziku ɖe dɔ me o. Daniel ame si dzilawo gbe wo nɔewo esime wòxɔ fe adre la gblɔ be: “
Dzinyelawo nye ɖokuitɔdilawo. Womebu mía ŋu alo nu si wofe nyametsotsoa ate ŋu agblẽ le mía ŋu la ŋu o.”
Nu kae wòagblẽ le Daniel ŋu ne egbe be yemadzudzɔ dzikudodo ahaɖe asi le nyaa ŋu o?—Kpekpeɖeŋu: Xlẽ Lododowo 29:22.
Nu ka tae wòade Daniel dzi wu ne etsɔ edzilawo fe nuwɔna wɔ ami si ɖe ŋutii?—Kpekpeɖeŋu: Xlẽ Efesotɔwo 4:31, 32.
Ƒo asa na nuwɔna siwo agblẽ nu le ŋuwò. Denny gblɔ be: “
Nu te ɖe dzinye eye melé blanui esi dzinyelawo gbe wo nɔewo. Medo go kuxi geɖe le suku eye mege le dodokpɔ dzi fe ma me. Le ema megbe la ... Mezu agbodzalu le míafe sukuxɔa me eye medaa kɔ kple sukuviawo.”
Viɖe kae nèsusu be Denny kpɔ tso eme esi wòzu agbodzalu hedaa kɔ kple amewo?
Aleke nuxlɔ̃ame si le Galatiatɔwo 6:7 akpe ɖe ame siwo le abe Denny ene la ŋu be woafo asa na nuwɔna siwo agblẽ nu le wo ŋu?
Exɔa ɣeyiɣi hafi míeŋlɔa nu siwo do vevesese na mí la be. Ke hã, ne nuwo va le ɖɔɖɔm ɖo vivivi la, agbea agava nɔ na wò abe ale si ko wònɔ tsã ene.


text:
NYATI SI LE AKPAA DZI
Ale Si Nàwɔ Akpɔ Dzidzɔ Vavã
“Makpɔ dzidzɔ ne meɖe srɔ̃ hedzi vi.”
“Makpɔ dzidzɔ ne nye ŋutɔ metso afe.”
“Makpɔ dzidzɔ ne wote ŋu xɔm ɖe dɔ ma me.”
“Makpɔ dzidzɔ ne . . .”
ÈSE le ɖokuiwò me nenema kpɔa? Ðe wò dzidzɔkpɔkpɔa nɔa anyi etefe didina ne nu si dim nèle la su asiwòa? Alo ɖe enu le tsitsima? Nyatefee wònye be míekpɔa dzidzɔ ne míete ŋu wɔ nane si míedi be míawɔ la de goe. Gake dzidzɔkpɔkpɔ ma nu ate ŋu atsi abe agobodzo ene? Dzidzɔkpɔkpɔ vavã menɔa te ɖe taɖodzinu si gbɔ ame te ŋu ɖo alo nu siwo su esi la ɖeɖe ko dzi o. Abe ale si ko wòle le lãmesẽ gome ene la, nu vovovowo gbɔe dzidzɔkpɔkpɔ vavã tsona.
Mía dometɔ ɖe sia ɖe le vovo. Nu si nana nèkpɔa dzidzɔ la to vovo na nu si nana ame bubu kpɔa dzidzɔ. Tsɔ kpe ɖe eŋu la, míafe nuŋububu trɔna ne míele tsitsim. Gake kpeɖodziwo ɖee fia enuenu be nanewo ya hiãna godoo hafi míakpɔ dzidzɔ vavã. Le kpɔɖeŋu me, nu siwo nana wokpɔa dzidzɔ vavã dometɔ aɖewoe nye be amea nana nu si le esi la nadze eŋu, wòafo asa na ŋubiabiã, wòasrɔ̃ ale si wòalɔ̃ amewo ahasrɔ̃ ale si wòanɔ te ɖe susu me kple seselelãme kuxiwo nu. Na míakpɔ nu si tae wòle alea la ɖa.
1. NU SI LE ASIWÒ NEDZE ŊUWÒ
Nunyala aɖe si nya nu tso amegbetɔwo fe nɔnɔme ŋu la gblɔ be: “Ga hã doa vɔvɔli.” Gake egblɔ kpee be: “Ame si lɔ̃a ga la, ga maɖi fo nɛ o, eye ame si lɔ̃a kesinɔnu la, viɖe aɖeke matso eme nɛ o. Esia hã toflokoe.” (Nyagblɔla 5:9; 7:12) Nu kae wòwɔnɛ? Togbɔ be míehiã ga míatsɔ akpɔ míafe agbemenuhiahiãwo gbɔ hã la, ele be míafo asa na ŋukeklẽ, elabena ga meɖia fo na ame o! Blema Israel Fia Salomo, ame si ŋlɔ nya siawo, ŋutɔ tee kpɔ le agbe me be yeakpɔe ɖa be kesinɔnu kple agbeɖuɖu nana wokpɔa dzidzɔ vavã mahã. Eŋlɔ bena: “Nu sia nu, si nye ŋkuwo di la, nyemete wo o; nyemetsri dzidzɔ aɖeke na nye dzi o.”
Salomo li kɔ kesinɔnuwo ɖi gleglegle, etu xɔ gãgãwo, etɔ abɔwo, ewɔ tsaɖifevewo, etu tsitawo eye subɔvi geɖewo nɔ esi. Nu sia nu si wòdi la, sua esi. Nu kae wòva kpɔ dze sii? Nu siwo wòkpɔ la na be dzi dzɔe, gake efe dzidzɔkpɔkpɔa menɔ anyi etefe didi o. Egblɔ be: “Kpɔ ɖa, tofloko kple dagbadagba ɖe ya me wonye, eye viɖe aɖeke mele ɣe la te o.” (Nyagblɔla 2:11, 17, 18) Ɛ̃, Salomo va kpɔe dze sii be ɖeko agbe bliba ɖuɖu nana ame va sena le eɖokui me be yeɖi gbɔlo hedagba ɖe yame. *
Ðe egbegbe fe numekukuwo ɖo kpe blemanunya sia dzia? Magazine aɖe me nyati aɖe gblɔ be: “Ne ame nya kpɔ ga si tea ŋu kpɔa efe agbemenuhiahiã veviwo gbɔ nɛ ko la, ga bubu siwo wòkpɔna ɖe ema dzi menana wòkpɔa dzidzɔ wu o.” (Journal of Happiness Studies) Le nyatefe me la, numekukuwo ɖee fia be ne ame ti ŋutilãmenuwo yome ale gbegbe be megatsia dzi ɖe agbe nyui nɔnɔ kple mawusubɔsubɔ ŋu o la, agblẽ efe dzidzɔkpɔkpɔ me.
BIBLIA ƑE MƆFIAME: “Mina miafe agbenɔnɔ navo tso galɔlɔ̃ me, eye nu siwo le mia si fifia la nadze mia ŋu.”
2. TSRI ŊUBIABIÃ
Woɖe ŋubiabiã gɔme be enye “dzikudodo ɖe nu siwo su amewo si ta ahadi vevie be nu nyui mawo ke nasu ye hã ye si.” Abe ale si ko dɔ vɔ̃ gblẽa nu la, ŋubiabiã ate ŋu akpɔ ŋusẽ ɖe ame dzi ahagblẽ efe dzidzɔkpɔkpɔ me keŋ. Aleke wòate ŋu adzɔe be ame nava zu ŋubiãla? Aleke míawɔ anya ne míenye ŋubiãlawo? Eye aleke míawɔ aɖu nɔnɔme sia dzi?
Numekugbalẽ aɖe (Encyclopedia of Social Psychology) gblɔ be amewo biãa ŋu ame siwo sɔ kpli wo, ate ŋu anye ɖe wofe fexɔxɔ, nutefekpɔkpɔ alo fome si me wodzɔ tso ta. Le kpɔɖeŋu me, nudzrala mabiã ŋu film-wɔla xɔŋkɔ o. Gake ate ŋu abiã ŋu nudzrala si kpɔ dzidzedze wui ya.
Efe kpɔɖeŋu aɖee nye esi: Persia-dziɖuɖumegã aɖewo meʋã ŋu fia la o, ke boŋ wo hati dziɖuɖumegã tagbɔɖaɖɛtɔ aɖe si ŋkɔe nye Daniel ye woʋã ŋui. Ŋutsu siawo do dziku ɖe Daniel ŋu ale gbegbe be woɖo nugbe gɔ̃ hã be yewoawui! Gake wofe nugbeɖoɖoa medze edzi o. (Daniel 6:2-25) Numekugbalẽ si míeyɔ va yi la gblɔ be: “Ele vevie be míanyae be ŋubiabiã nana míeléa fu amewo. Eye fuléle sia na míese nu si tae wogblɔ be ŋubiabiã na ame geɖewo dze wo haviwo dzi le ŋutinya me la gɔme.” *
Ŋubiabiã nana be ame megatea ŋu sea vivi na agbemenu nyuiwo o
Aleke nàte ŋu akpɔ ŋubiabiã adze sii? Bia ɖokuiwò be: ‘Ðe mekpɔa dzidzɔ alo léa blanui ne hanyeti aɖe kpɔ dzidzedzea? Ne nɔvinye, nye sukuhati alo dɔwɔhati aɖe mekpɔ dzidzedze le nane me o la, ɖe wòtena ɖe dzinye alo ɖe wònyea dzidzɔ nama?’ Ne èɖo eŋu be “meléa blanui” alo “enyea dzidzɔ nam” la, ekema anɔ eme be èbiãa ŋu amewo. (1 Mose 26:12-14) Numekugbalẽ si ŋu míefo nu tsoe va yi la ke gblɔ be “ŋubiabiã nana be ame megatea ŋu sea vivi na agbemenu nyuiwo o, eye megakpɔa ŋudzedze ɖe nu nyui gbogbo siwo sua esi le agbe me la ŋu o. . . . Asesẽ ŋutɔ be ame siwo si nɔnɔme mawo tɔgbi le nakpɔ dzidzɔ vavã.”
Míate ŋu aɖu ŋubiabiã fe nɔnɔmea dzi ne míetu ɖokuibɔbɔ ɖo. Ðokuibɔbɔ kpena ɖe mía ŋu míekpɔa ŋudzedze ɖe ame bubuwo fe ŋutete kple wofe nɔnɔme nyuiwo ŋu hedea asixɔxɔ wo ŋu. Biblia gblɔ be: “Miagawɔ naneke le dzrehehe ta alo le ɖokuiŋububu akpa ta o, ke boŋ miatsɔ ɖokuibɔbɔ abu ame bubuwo be wonye gã wu mi.”
BIBLIA ƑE MƆFIAME: “Migana míazu ame siwo dia bubu dzodzro, ʋlia ho kple wo nɔewo, biãa ŋu wo nɔewo o.”
3. LƆ̃ AMEWO
Agbalẽ aɖe gblɔ be: “Ale si amewo sena le wo ɖokui me ku ɖe fomedodo si le wo kple amewo dome ŋu la kpɔa ŋusẽ gã aɖe ɖe wofe dzidzemekpɔkpɔ dzi wu ŋusẽ si wofe dɔwɔɖui, ga si wokpɔna, nutoa me tɔwo alo wofe lãmesẽnyawo kpɔna ɖe edzii.” (Social Psychology) Kpuie ko la, ehiã be amegbetɔwo nalɔ̃ ame bubuwo eye woalɔ̃ woawo hã hafi woate ŋu akpɔ dzidzɔ vavã. Biblia-ŋlɔla aɖe gblɔ be: ‘Ne lɔlɔ̃ mele asinye o la, nyemenye naneke o.’
Ne míelɔ̃a ame o la, míate ŋu asrɔ̃e fifia. Le kpɔɖeŋu me, Vanessa fofo mua aha hesẽa ŋuta hã. Esi Vanessa xɔ fe 14 la, esi le afe me yi ɖatsi fome vovovowo gbɔ, eyi ɖatsi amemanɔsitɔwo dzi kpɔfe madeamedzi aɖe gɔ̃ hã. Egblɔ be esi yenɔ afi ma la, yedo gbe ɖa na Mawu be wòakpe ɖe ye ŋu. Eye ɖewohĩ abe efe gbedodoɖa fe ŋuɖoɖo ene la, wona wòyi ɖanɔ fome aɖe si nɔa agbe ɖe Biblia fe mɔfiame si nye be “lɔlɔ̃ gbɔa dzi blewu” nu la gbɔ. (1 Korintotɔwo 13:4) Ƒome sia gbɔ nɔnɔ kple nu siwo Vanessa ŋutɔ va srɔ̃ le Biblia me kpe ɖe eŋu wòɖu seselelãmekuxiwo dzi eye efe tagbɔ va kɔ. Egblɔ be: “Meva kpɔ dzidzedze le agbalẽsɔsrɔ̃ me ŋutɔ.”
Nu siwo me Vanessa to la kpɔtɔ ɖea fu nɛ. Ke hã, enye srɔ̃tɔ si le dzidzɔ kpɔm fifia eye wòdzi nyɔnuvi eve.
BIBLIA ƑE MƆFIAME: “Mido lɔlɔ̃, elabena enye ɖekawɔwɔ fe nublanu deblibo.”
4. SRƆ̃ ALE SI NÀNƆ TE ÐE KUXIWO NU
Ame ka ŋue kuxi aɖeke mele o? Abe ale si Biblia gblɔe ene la, “avifaɣi li,” eye “konyifaɣi li.” (Nyagblɔla 3:4) Dzidodo kpena ɖe mía ŋu míetea ŋu toa kuxiwo me eye míegayia míafe agbenɔnɔ dzi abe ɖe naneke mele fu ɖem na mí o ene. Bu Carol kple Mildred fe nutefekpɔkpɔwo ŋu kpɔ.
Carol le dzimefudɔ, suklidɔ, gbɔgbɔmasuame le alɔ̃ me dɔ lém, eye ŋkudɔléle aɖe hã na be efe miameŋku tsi. Ke hã, egblɔ be: “Medzea agbagba be dzi nagaɖe le fonye hena ɣeyiɣi didi o. Nye nu wɔa nublanui na ɖokuinye. Gake meɖea susu ɖa le nye vevesesewo dzi eye medaa akpe na Mawu ɖe nu siwo megatea ŋu wɔna fifia, vevietɔ na ame bubuwo ta.”
Dɔléle geɖewo le fu ɖem na Mildred hã. Wo dometɔ aɖewoe nye ŋuɖui fomevi aɖe, nomekansa kple suklidɔ. Gake abe Carol ene la, eya hã dzea agbagba ɖea susu ɖa le efe kuxiwo ŋu. Eŋlɔ bena: “Mesrɔ̃ ale si malɔ̃ amewo kple ale si mafa akɔ na ame siwo le dɔ lém, eye esia faa akɔ na nye ŋutɔ hã. Le nyatefe me la, mekpɔe be ne mele akɔ fam na amewo la, enana nyemegatsia dzi ɖe ɖokuinye ŋu o.”
Togbɔ be nyɔnu eve siawo dina be woawɔ atike nyuitɔ na yewo hã la, wometsɔa susu ɖoa wofe dɔléleawo ŋu o, ke woawo ŋutɔ fe agbenɔnɔ kple ale si wozãa wofe ɣeyiɣiawo boŋ ŋue wofe susu nɔna. Esia wɔe be wokpɔa dzidzɔ ememetɔ si ame aɖeke mate ŋu axɔ le wo si o. Tsɔ kpe ɖe eŋu la, amewo lɔ̃a wo vevie eye wonyea akɔfafatsofe na ame siwo le nɔnɔme sesẽ vovovowo me tom.
BIBLIA ƑE MƆFIAME: “Dzidzɔtɔe nye ame si doa dzi le tetekpɔ me, elabena ne wokpɔ ŋudzedze ɖe eŋu la, axɔ agbefiakuku la.”
Biblia me nunya nyea ‘agbeti na ame siwo lée ɖe asi, eye woayra ame si vàe goŋgoŋ la’ le esi wòtsɔe de dɔwɔna me ta. (Lododowo 3:13-18) Ðe màdi be yeakpɔ nya sia fe nyatefenyenye to Biblia me nunya tsɔtsɔ de dɔwɔna me me oa? Nyatefeae nye be, agbalẽ kɔkɔe sia Ŋlɔla si woyɔ be “Mawu dzidzɔtɔ” la di be wò hã nàkpɔ dzidzɔ.
^ mm. 17 Ŋutinyamenudzɔdzɔ siawo dometɔ ɖeka ku ɖe Yesu Kristo ŋu. Marko 15:10 gblɔ be “ŋuʋaʋã tae nunɔlawo fe tatɔwo” de Yesu asi wòwu.


text:
Nu Kae Mawɔ Be Mía Kple Nye Nufiala Dome Nanɔ Nyui?
Tɔ nabu eŋu kpɔ!
Bu nu si me Rachel to la ŋu kpɔ. Ne wowɔ dodokpɔ la, Rachel xɔa dzeside nyui siwo nye A alo B. Esi wòva ɖo xɔ 7 lia me la, nuwo va trɔ. Rachel gblɔ be: “
Míafe nufiala wɔ nu sia nu si wòate ŋui be magakpɔ dzidzedze le dodokpɔ me o.” Nu ka tae? Nufiala na Rachel kple dadaa wonya be yemelɔ̃ subɔsubɔha si me wole la o.
Nu kae va dzɔ? Rachel gblɔ be: “
Ɣesiaɣi si wòdze fãa be nufialaa ɖe mɔ efe susu gbegblẽ bubu kpɔ ŋusẽ ɖe dzesi si wònam le dodokpɔ me dzi la, Dada kplɔam ɖo vaa sukua va foa nu tso eŋu kple nufialaa. Mlɔeba la, nufiala dzudzɔ fuɖeɖe nam.”
Ne nuwo le na wò hã alea la, dzi nenɔ fowò nàgblɔe na dziwòlawo. Ðikeke mele eme o be woadi be yewoafo nu tso eŋu kple wò nufiala, eye ɖewohĩ woana sukutatɔwo nanya nu tso eŋu be woakpɔ nyaa gbɔ.
Ele eme baa be, menye ɣesiaɣie agbagbadzedze be woaɖɔ nuwo ɖo kpɔa dzidzedze o. Ɣeaɖewoɣi la, ɖeko wòle be nàyi edzi ado dzi. (Romatɔwo 12:17, 18) Ðetugbui si ŋkɔe nye Tanya gblɔ be: “
Dzi kua míafe nufialawo dometɔ ɖeka ɖe sukuviwo ŋu. Zi geɖe la, edzua mí be míenye tagbɔkukutɔwo. Le gɔmedzedzea me la, esia tena ɖe dzinye mefaa avi, gake nyemegava ɖea mɔ efe dzugbewo kpɔa ŋusẽ ɖe dzinye o. Metsɔ nye susu ɖo nye sukudɔwo ŋu eye mebia ŋku ɖe efe sukudɔdeasiwo ŋu. Nu si do tso emee nye, megaɖea fu nam azɔ abe tsã ene o, eye menye sukuvi ʋɛ siwo kpɔa dzidzedze le efe dodokpɔwo me la dometɔ ɖeka. Le fe eve megbe la, wonya nufiala ma le sukua.”
Nya vevitɔ: Srɔ̃ ale si nàwɔ nu kple nufiala siwo fe nya me sẽ, eye esia ana nàtu ŋutete nyuiwo, siwo akpe ɖe ŋuwò nàsrɔ̃ ale si nàwɔ nu kple dɔtɔ si fe nya me sẽ ɖo. (1 Petro 2:18) Ana nàde asixɔxɔ nufiala nyuiwo hã ŋu.


text:
Yesu Ƒe Tsitretsitsia Ana Amewo Nakpɔ Agbe Mavɔ!
MENYE blemanudzɔdzɔ dzro aɖe si ŋu viɖe boo aɖeke mele na mí egbea o lae Yesu fe tsitretsitsia nye o. Apostolo Paulo he susu yi efe vevienyenye dzi esi wòŋlɔ bena: ‘Wofɔ Kristo ɖe tsitre tso ame kukuwo dome, eye wònye ame siwo dɔ alɔ̃ le ku me la fe kutsetse gbãtɔ. Elabena esi wònye ame dzie ku to va ta la, ame kukuwo fe tsitretsitsi la hã to ame dzi va. Elabena ale si ko amewo katã kuna le Adam me la, nenema kee woagbɔ agbe wo katã hã le Kristo me.’—1 Korintotɔwo 15:20-22.
Wofɔ Yesu ɖe tsitre le Nisan 16 lia, fe 33 Mía Ŋɔli dzi, si nye fea fe ŋkeke si dzi Yudatɔwo tsɔa kutsetse gbãtɔwo vaa Yehowa Mawu ŋkume le gbedoxɔa me le Yerusalem. Esi Paulo yɔ Yesu be kutsetse gbãtɔ la, ele fiafiam be woava fɔ ame bubuwo hã ɖe tsitre tso ku me.
Nya si Paulo gagblɔ kpee la na viɖe si do tso Yesu fe tsitretsitsia me la dze fãa. Paulo gblɔ be: “Esi wònye ame dzie ku to va ta la, ame kukuwo fe tsitretsitsi la hã to ame dzi va.” Mí katã míekuna le esi míenyi nu vɔ̃ kple blibomademade fe dome tso Adam gbɔ ta. Ke hã esi Yesu tsɔ efe agbe deblibo la xe fe ɖe amefomea ta ta la, eʋu mɔnukpɔkpɔ ɖi na wo be woafɔ wo ɖe tsitre eye woavo tso nu vɔ̃ kple ku si me. Paulo fo nya sia ta nyuie le efe nya si dze le Romatɔwo 6:23, afi si wògblɔ le be: “Fetu si nu vɔ̃ xena lae nye ku, gake nunana si Mawu nana lae nye agbe mavɔ to Kristo Yesu mía Afetɔ la dzi.”
Yesu ŋutɔ hã fo nu tso ale si efe ku kple tsitretsitsia aɖe vi na míi ŋu. Egblɔ tso eɖokui ŋu be: ‘Ele be woakɔ Amegbetɔvi la ɖe dzi, bene ame sia ame si xɔa edzi sena la nakpɔ agbe mavɔ. Elabena Mawu lɔ̃ xexea ale gbegbe be wòtsɔ efe Tenuvi la na, bene ame sia ame si ɖenɛ fiana be yexɔ edzi se la nagatsrɔ̃ o, ke boŋ wòakpɔ agbe mavɔ.’—Yohanes 3:14-16.
Wò ya bu eŋu kpɔ ko—agbe tegbee si nuwuwu manɔe na o, si me vevesese, fukpekpe, alo blanuiléle manɔ o! (Nyaɖeɖefia 21:3, 4) Mɔnukpɔkpɔ dodzidzɔname kae nye esi! Agbalẽnyala aɖe gblɔe ale: “Yɔdowo ɖoa ŋku edzi na mí be agbea le kpuie ale gbegbe, ke tsitretsitsia ya naa kakaɖedzi mí be madidi o, ku maganɔ anyi o.” Ɛ̃, Yesu fe tsitretsitsia ana amewo nakpɔ agbe mavɔ!


text:
Nu Kae Nye Mawu Fiaɖufe La?
Ale si Biblia ɖo eŋui
Mawu fe Fiaɖufe la nye dziɖuɖu ŋutɔŋutɔ si Yehowa Mawu ɖo anyi. Woyɔa “
Mawu fiaɖufe la” le Biblia me hã be “
dzifofiaɖufe,” elabena eɖua dzi tso dzifo. (Marko 1:14, 15; Mateo 4:17) Esɔ kple amegbetɔwo fe dziɖuɖuwo le nu geɖe me geɖe me, gake ede ŋgɔ sãsãsã wu wo.
Dziɖulawo. Mawu ɖo Yesu Kristo Fiaɖufea fe Fia eye wòtsɔ ŋusẽ si fo amegbetɔwo fe dziɖulawo tɔwo ta sãsãsã la nɛ. (Mateo 28:18) Nyui koe Yesu zãa ŋusẽ sia tsɔ wɔna, elabena eɖee fia xoxo be yenye Kplɔla si dzi woate ŋu aka ɖo si sea veve ɖe ame nu. (Mateo 4:23; Marko 1:40, 41; 6:31-34; Luka 7:11-17) Mawu fia mɔ Yesu wòtia amewo tso dukɔwo katã me ale be woawo kple Yesu woanɔ dzifo aɖu “
fia ɖe anyigba la dzi.”—Nyaɖeɖefia 5:9, 10.
Ɣeyiɣi fe didime. Mawu Fiaɖufea “
matsrɔ̃ gbeɖegbeɖe” alo enu ayi abe ale si wòle le amegbetɔwo fe dziɖuɖu siwo vaa zi dzi egbea ko etsɔ wo nu yi ene la ene o.—Daniel 2:44.
Fiaɖufea teviwo. Ame sia ame si wɔa nu si Mawu di la ate ŋu anye Mawu Fiaɖufea tevi, eɖanye dukɔ ka me tɔe wòɖanye o.—Dɔwɔwɔwo 10:34, 35.
Sewo. Menye nu gbegblẽ wɔwɔwo nu koe Mawu Fiaɖufea dea se ɖo o. Seawo kpena ɖe eteviwo ŋu wonɔa agbe si ɖɔ ʋu wu. Le kpɔɖeŋu me, Biblia gblɔ be: “
‘Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.’ Esiae nye sedede gãtɔ kple gbãtɔ. Evelia, si ɖii, lae nye esi: ‘Ele be nàlɔ̃ hawòvi abe wò ŋutɔ ɖokuiwò ene.’” (Mateo 22:37-39) Lɔlɔ̃ si le Fiaɖufea teviwo si na Mawu kple wo haviwoe ʋã wo be woadi nyui na ame bubuwo.
Nusɔsrɔ̃. Menye ɖeko Mawu Fiaɖufea tsɔ nudidi deŋgɔ ɖo eteviwo ŋkume ko evɔ o, ewɔ ɖoɖo be woafia ale si woawɔ aɖo nudidi siawo gbɔ la hã wo.—Yesaya 48:17, 18.
Taɖodzinu. Mawu Fiaɖufea menana ame siwo aɖu fia le fiaɖufe sia me la mebaa wo teviwo hezua kesinɔtɔwo o. Ke boŋ efe taɖodzinue nye be wòana Mawu fe lɔlɔ̃nu, si fe akpa aɖee nye ŋugbe si wòdo be ame siwo lɔ̃a ye la nava nɔ agbe tegbee le paradiso me le anyigba dzi la nava eme.—Yesaya 35:1, 5, 6; Mateo 6:10; Nyaɖeɖefia 21:1-4.


text:
GBETAKPƆXƆ NOVEMBER 2014
Ðe Satana Li Ŋutɔŋutɔa?
Ne Satana meli ŋutɔŋutɔ o la, ekema ɖe woflu ame siwo vɔ̃nɛ la. Gake ne ameblela si flua ame ye Satana nye la, ekema evɔ̃ɖi wu ale si ame geɖe susui.
Ðe Satana Li Ŋutɔŋutɔa?
Vɔ̃ɖinyenye ko Satana le tsitre ɖi na loo alo gbɔgbɔmemee wònye?
Amee Satana Nyea Alo Vɔ̃ɖinyenye Ko Wòle Tsitre Ði Na?
Biblia me ŋutinya eve aɖewo ɖo nya sia ŋu eme kɔ nyuie.
Ðe Wòle Be Míavɔ̃ Na Satana?
Mawu wɔ ɖoɖo ene siwo akpɔ mía ta tso Satana fe amedzidzedzewo me.
Ɣekaɣie Mawu Fiaɖufea Dze Dziɖuɖu Gɔme? (Akpa 2)
Biblia me nyagblɔɖi kple drɔ̃e si Mawu na Babilon fia ku la na míenya ɣeyiɣi si fiaɖufea dze dziɖuɖu gɔme.
“Aleke Gɔ̃ Mawɔ Vɔ̃ Gã Sia?”
Aleke Yosef wɔ nɔ te ɖe agbagba si Potifar srɔ̃ dze vevie be yeable enu la nu?
Biblia Me Biabiawo Ƒe Ŋuɖoɖowo
Esi Yesu te ŋu fɔ ame siwo ku la ɖe tsitre la, nu kae esia ɖe fia tso nu siwo fe ŋugbe wòdo be yeawɔ na mí le etsɔme la ŋu?
Internet Dzi Nu Bubuwo
Mawue Wɔ Abosam La?
Afi kae Satana dzɔ tso? Xlẽ nu tso nu si tae Yesu gblɔ be Abosam “meli ke ɖe nyatefe la me o” la ŋu.


text: 4 Afi kae aʋawɔwɔ kple dzrewɔwɔ siwo le mia dome la tso? Ðe menye miafe ŋutilãmenudzodzro siwo wɔa avu le miafe ŋutinuwo me la mee wotso oa?+2 Nu dzroa mi, ke miekpɔnɛ o. Miewua ame eye miebiãa ŋu, ke miafe asi mesua edzi o. Miewɔa dzre, eye miewɔa aʋa.+ Ke miekpɔa nu si dim miele o, elabena miebiaa Mawu o.3 Ne miebia la, miexɔnɛ o, elabena susu vɔ̃e mietsɔ le ebiam, ale be miatsɔe aɖi kɔ na miafe ŋutilãmenudzodzrowo.4 Ahasiwɔlawo,* ɖe mienyae be xɔlɔ̃dzedze xexea nye futɔnyenye na Mawu oa? Eya ta ame sia ame si dina be yeanye xexea xɔlɔ̃ la, ewɔa eɖokui Mawu fe futɔ.+5 Alo ɖe miebu be dzodzroe ŋɔŋlɔ la gblɔ be: “Gbɔgbɔ si xɔ afe ɖe mía me la dzroa nu le ŋubiabiã me” mahã?+6 Ke amenuveve si Wònana la lolo wu. Eya ta ŋɔŋlɔ la gblɔ be: “Mawu tsia tsitre ɖe dadalawo ŋu,+ ke evea ɖokuibɔbɔlawo nu.”+7 Eya ŋuti mibɔbɔ mia ɖokui ɖe Mawu te;+ ke mitsi tsitre ɖe Abosam+ ŋu, eye asi le mia gbɔ.+8 Mite ɖe Mawu ŋu, eye ate ɖe mia ŋu.+ Miklɔ miafe asiwo, mi nu vɔ̃ wɔlawo,+ eye mikɔ miafe dziwo ŋu,+ mi dzimevesusulawo.9 Mixa nu, mifa konyi, eye mifa avi.+ Mina miafe nukoko natrɔ azu nuxaxa, eye miafe aseyetsotso natrɔ azu mɔkpɔkpɔbuɖeame.10 Mibɔbɔ mia ɖokui ɖe anyi le Yehowa* ŋkume,+ ekema ado mi ɖe dzi.+11 Nɔviwo, midzudzɔ nya si medze o la gbɔgblɔ ɖe mia nɔewo ŋu.+ Ame si foa nu le nɔvi aɖe ŋu, alo drɔ̃a ʋɔnu nɔvia la, efoa nu tsia tre ɖe se la ŋu, eye wòdrɔ̃a ʋɔnu se la. Ke ne èdrɔ̃a ʋɔnu sea la, ekema mènye sedziwɔla o, ke ʋɔnudrɔ̃la boŋ.12 Senala kple Ʋɔnudrɔ̃la+ ɖeka koe li, ame si tea ŋu xɔa ame ɖe agbe, eye wòtea ŋu tsrɔ̃a ame.+ Ke wò la, ame kae nènye be nèle ʋɔnu drɔ̃m hawòvi?+13 Azɔ misee, mi ame siwo gblɔna be: “Egbe alo etsɔ la, míayi du si me, eye míanɔ afi ma fe ɖeka, eye míatsa asi akpɔ viɖe,”+14 evɔ mienya ale si miafe agbe anɔ etsɔ o.+ Elabena afu si dona ɣeyiɣi vi aɖe eye emegbe wòbuna ko mienye.+15 Ele be miagblɔ boŋ be: “Ne Yehowa* lɔ̃ la,+ míanɔ agbe awɔ esi alo ekemɛ.”16 Ke azɔ miele dadam hele adegbe fuflu fom. Adegbefofo sia katã nye vɔ̃.17 Eya ta ame si nya nu nyui gake mewɔe o la, enye nu vɔ̃ nɛ.+


text: 1 Petro, Yesu Kristo fe apostolo,+ le esia ŋlɔm ɖo ɖe amedzro siwo kaka ɖe Ponto, Galatia, Kapadokia,+ Asia kple Bitinia nutowo me. Ame siwo nye ame tiatiawo2 le Mawu, Fofo la, fe nunyanya do ŋgɔ la nu,+ eya, ame si tsɔ gbɔgbɔ la kɔ wo ŋu+ be woanye toɖolawo, ame siwo ŋu wohlẽ Yesu Kristo fe ʋu ɖo la:+Amenuveve kple ŋutifafa nasɔ gbɔ ɖe edzi na mi.3 Woakafu mía Afetɔ Yesu Kristo fe Mawu, si nye Fofoa, elabena le efe nublanuikpɔkpɔ geɖe me la, edzi mi yeyee+ to Yesu Kristo fe tsitretsitsi tso ame kukuwo dome+ dzi hena mɔkpɔkpɔ gbagbe,+4 be míaxɔ domenyinu magblemagblẽ, mafoɖi, si nu meyina o.+ Wodzrae ɖo ɖe dzifo na mi,+5 ame siwo ŋu dzɔm Mawu le kple efe ŋusẽ la le miafe xɔse ta, ale be miakpɔ xɔxɔ si woava ɖe ɖe go kpuie le ɣeyiɣi mamlɛa me.6 Miele aseye tsom le esia ta, togbɔ be tetekpɔ vovovowo doa nuxaxa na mi fifia hena ɣeyiɣi vi aɖe hã,+7 ale be miafe xɔse si wodo kpɔ,+ si xɔ asi sãsãsã wu sika si gblẽna togbɔ be wodonɛ kpɔ kple dzo* hã la, nahe kafukafu kple ŋutikɔkɔe kpakple bubu avɛ le Yesu Kristo fe ɖeɖefia la me.+8 Togbɔ be miekpɔe kpɔ o hã la, mielɔ̃e. Togbɔ be miele ekpɔm fifia o hã la, miexɔa edzi sena, eye miekpɔa dzidzɔ gã manyagblɔ hetsoa aseye,9 esi mieɖo miafe xɔse fe taɖodzinu si nye miafe ɖeɖekpɔkpɔ* la gbɔ ta.+10 Xɔxɔ sia tututu ŋue nyagblɔɖila siwo gblɔ nya ɖi le amenuveve si miava kpɔ ŋuti la, dzro nu me vevie hewɔ numekuku tsitotsito le.+11 Wodzro nu me vevie tso ɣeyiɣi si tututu alo azãgbe si gbɔgbɔ si le wo me la le asi fiamee tso Kristo ŋuti,+ esime wòle ɖase ɖim do ŋgɔ le fu siwo Kristo akpe+ kple ŋutikɔkɔe si adze eyome la ŋuti.12 Woɖee fia wo be menye woawo ŋutɔ ɖokuiwoe wonɔ subɔsubɔdɔ wɔm na o, ke boŋ miawoe wonɔ ewɔm na; nu siawoe ame siwo ɖe gbefã nya nyui la na mi to gbɔgbɔ kɔkɔe, si woɖo ɖa tso dzifo, dzi la gblɔ na mi azɔ.+ Nu siawo tututu me kpɔkpɔ tsitotsito dzroa mawudɔlawo.13 Eya ta midzra miafe susuwo ɖo hena dɔwɔwɔ;+ minɔ mo xexi bliboe;+ mitsɔ miafe mɔkpɔkpɔ ɖo amenuveve si miakpɔ le Yesu Kristo fe ɖeɖefia me la dzi.14 Abe vi ɖotowo ene la, migana nudzodzro siwo ɖu mia dzi tsã le numanyamanya me la nayi edzi anɔ miafe nɔnɔme trɔm o,15 ke boŋ miawo hã minɔ kɔkɔe le miafe agbenɔnɔ katã me abe Kɔkɔetɔ si yɔ mi la ke ene,+16 elabena woŋlɔ ɖi be: “Minɔ kɔkɔe, elabena nye la, mele kɔkɔe.”+17 Eye ne mieyɔa Fofo la, ame si drɔ̃a ʋɔnu ame sia ame ameŋkumemakpɔmakpɔtɔe+ ɖe efe dɔwɔwɔ nu la, ekema minɔ agbe le vɔvɔ̃ me+ le ɣeyiɣi si mienye amedzrowo la me.18 Elabena mienyae be menye nu siwo gblẽna, klosalo alo sika, ye wotsɔ ɖe mi*+ tso agbenɔnɔ maɖevi si mia tɔgbuiwo gblẽ ɖi na mi la me o.19 Ke boŋ ʋu xɔasi ye wotsɔ ɖe mi,+ abe alẽvi si nu mewɔ afi aɖeke na o,+ si ŋu kpɔtsɔtsɔ mele o la tɔ ene, si nye Kristo fe ʋu.+20 Nyatefee, wonyae ɖi do ŋgɔ na xexea fe gɔmeɖoanyiɣi,*+ ke ɣeyiɣiawo fe nuwuwue woɖee fia le mia ta.+21 Eya dzie mieto xɔ Mawu,+ ame si fɔe ɖe tsitre tso ame kukuwo dome+ hetsɔ ŋutikɔkɔe+ nɛ la, dzi se, ale be miafe xɔse kple mɔkpɔkpɔ nanɔ Mawu dzi.22 Azɔ esi miekɔ mia ɖokuiwo* ŋu to toɖoɖo nyatefea me, ale be nɔvilɔlɔ̃ si me alakpa mele o+ va le mia dome la, milɔ̃ mia nɔewo vevie tso dzi me ke.+23 Elabena wodzi mi yeyee,+ menye to dzidzi si gblẽna me o, ke to esi megblẽna o boŋ me,+ to Mawu gbagbe si nɔa anyi ɖaa fe nya la dzi.+24 Elabena “ŋutilãwo* katã le abe gbe ene, eye wofe atsyɔ̃ la katã le abe gbe fe sefofo ene; gbe yrɔna, eye sefofo duduna,25 ke Yehowa* fe nya ya nɔa anyi tegbee.”+ Eye “nya” siae nye nya nyui si wogblɔ na mi la.+


text:
Ŋutinya 23: Farao fe Drɔ̃ewo
ƑE EVE va yi, eye Yosef gale gaxɔa me. Ahakula la meɖo ŋku edzi o. Emegbe le gbeɖeka fe zã me la, Farao ku drɔ̃e tɔxɛ eve eye mese wo gɔme o. Èkpɔ Farao wòle alɔ̃ dɔm le afima? Esi ŋu ke la, Farao yɔ efe nunyalawo hegblɔ nusiwo fe drɔ̃e wòku la na wo. Gake womete ŋu ɖe efe drɔ̃eawo gɔme nɛ o.
Azɔ ko hafi ahakula la ɖo ŋku Yosef dzi. Egblɔ na Farao bena: ‘Esime menɔ gaxɔ me la, ŋutsu aɖe nɔ afima, amesi te ŋu ɖea drɔ̃ewo gɔme.’ Farao na woɖe Yosef le gaxɔa me enumake.
Farao lĩ efe drɔ̃eawo na Yosef: ‘Mekpɔ nyinɔ dami adre, siwo nyo. Emegbe mekpɔ nyinɔ adre, siwo ɖi ku nyatsã la. Eye nyi, siwo ɖi ku nyatsã la mi esiwo da ami la.
‘Le nye drɔ̃e evelia me la, mekpɔ liŋɔ adre, siwo ʋã hedo ku la le luti ɖeka ŋuti. Emegbe mekpɔ liŋɔ adre, siwo lé bu hetsi to nu la. Eye liŋɔ, siwo lé bu la dze liŋɔ adre, siwo do ku nyuie la mimi gɔme.’
Yosef gblɔ na Farao bena: ‘Drɔ̃e eveawo gɔme le ɖeka. Nyinɔ dami adreawo kple liŋɔ ʋaʋã adreawo nye fe adre, eye nyi ɖiku adreawo kple liŋɔ lé bu adreawo nye fe adre bubu. Ƒe adre gbɔna esime nuɖuɖu asɔ gbɔ le Egipte. Eyome la, dɔ ato fe adre, nuɖuɖu mawɔ tututu o.’
Eyata Yosef gblɔ na Farao bena: ‘Tia ŋutsu nyanu aɖe, eye nàde dɔ asi nɛ be wòafo nuɖuɖuawo nu fu le fe nyui adreawo me. Ekema dɔ mawu dukɔ la le dɔŋɔli fe adre, siwo adze eyome la me o.’
Susua dze Farao ŋu. Eye wòtia Yosef be wòafo nuɖuɖuawo nu fu, eye wòadzra wo ɖo. Yosef zu ame vevitɔ kekeake, si kplɔ Farao ɖo le Egipte.
Ƒe enyi megbe, le dɔŋɔli la me la, Yosef kpɔ ŋutsu aɖewo gbɔna. Ènya amesiwo wonyea? Ahã, nɔviaŋutsu tsitsi 10 lae! Wo fofo Yakob dɔ wo ɖo ɖe Egipte, elabena nuɖuɖu le vɔvɔm le wo de Kanaan. Yosef kpɔ nɔviaŋutsuawo dze sii, gake woawo medze si eya o. Ènya nusitae womedze sii oa? Elabena Yosef tsi zu amegã xoxo, eye wòdo awu fomevi bubuwo.
Yosef ɖo ŋku edzi be esime yenye ɖevi la, yeku drɔ̃e be ye nɔvi ŋutsuawo de ta agu na ye. Èɖo ŋku edzi be yexlẽ nu tso ema ŋua? Eyata Yosef te ŋu kpɔe dze sii bena Mawue dɔ ye ɖo ɖe Egipte ɖe susu nyui aɖe ta. Nukae nèsusu be Yosef wɔ? Na míakpɔe ɖa.
Mose I, 41:1-57; 42:1-8; 50:20.
Nyabiabiawo
- Nukae dzɔ ɖe Farao dzi le gbeɖeka fe zã me?
- Aleke ahakulaa va ɖo ŋku Yosef dzi mlɔeba?
- Abe alesi wòdze le nɔnɔmetataa me ene la, drɔ̃e eve kawoe Farao ku?
- Aleke Yosef ɖe drɔ̃eawo gɔmee?
- Aleke Yosef wɔ va zu ame vevitɔ kekeake si kplɔ Farao ɖo le Egipte?
- Nukatae Yosef nɔviŋutsuwo va Egipte ɖo, eye nukatae womedze sii o?
- Drɔ̃e ka dzie Yosef ɖo ŋkui, eye nuka gɔmee esia kpe ɖe eŋu wòse?
Nyabiabia bubuwo
- Xlẽ Mose I, 41:1-57.
Aleke Yosef he susu yi Yehowa dzie, eye mɔ ka nue Kristotɔ siwo li egbea ate ŋu asrɔ̃ efe kpɔɖeŋua le? (Mose I, 41:16, 25, 28; Mat. 5:16; Pet. I, 2:12)
Aleke fe siwo me dɔ to kplɔ fe siwo me nuɖuɖu bɔ ɖo le Egipte la sɔ pɛpɛpɛ kple vovototo si le gbɔgbɔmenɔnɔme si me Yehowa fe amewo le kple esi me Kristodukɔa le la dome? (Mose I, 41:29, 30; Amos 8:11, 12)
- Xlẽ Mose I, 42:1-8 kple 50:20.
Ðe wònye nu gbegblẽ be Yehowa subɔlawo nabɔbɔ ta na ame aɖe wòanye le bubudede ɖofe si wòle ŋu ne nenemae wowɔnɛ le wo dea? (Mose I, 42:6)


text:
Ŋutinya 29: Nusitae Mose Si Dzo
KPƆ Mose ɖa, ele sisim tso Egipte. Èkpɔ ŋutsu, siwo nyae ɖe nu la? Ènya nusitae wodi be yewoawu Mose ɖoa? Na míakpɔ ɖa be míate ŋu anya hã.
Mose tsi le Farao, Egipte-dziɖula la fe afeme. Eva zu nunyala gã kple ame deŋgɔ aɖe. Mose nya be menye Egiptetɔe yenye o, ke boŋ ye dzila ŋutɔŋutɔwo nye Israel-vi kluviwo.
Gbeɖeka esi Mose tsi xɔ fe 40 la, eɖo tame be yeayi yefe amewo gbɔ aɖakpɔ alesi wole la ɖa. Alesi wole fu wɔm woe la wɔ nublanui. Ekpɔ Egiptetɔ aɖe wònɔ Israeltɔ kluvi aɖe fom. Mose tsa ŋku mlamlamla, eye esi wòkpɔ be ame aɖeke mele yewo kpɔm o la, efo Egiptetɔ la, eye Egiptetɔ la ku. Tete Mose ɣla efe kukua ɖe ke me.
Esi ŋu ke la, Mose gayi efe amewo kpɔ ge ɖa. Esusu be yeate ŋu akpe ɖe wo ŋuti be womaganye kluviwo azɔ o. Gake ekpɔ Israel-ŋutsu eve wole dzre wɔm, tete wògblɔ na amesi tɔ medzɔ o la bena: ‘Nukatae nèle nɔviwò fom?’
Ŋutsua ɖo ŋu bena: ‘Ameka ɖo wò amegã kple ʋɔnudrɔ̃la ɖe mía nu? Ðe nèbe yeawu nye hã abe alesi nèwu Egiptetɔ ma enea?’
Vɔvɔ̃ ɖo Mose azɔ. Enya be amewo dze si nusi yewɔ Egiptetɔ la. Farao ŋutɔ hã se nya la, eye wòdɔ amewo be woawu Mose. Ema tae wòle na Mose be wòasi adzo le Egipte.
Esi Mose dzo le Egipte la, eyi ɖe Midian-nyigba dzi. Afimae wòkpɔ Yetro fe fomea le, eye wòɖe vianyɔnuawo dometɔ ɖeka, si ŋkɔe nye Zipora. Mose trɔ zu alẽkplɔla, eye wòkplɔ Yetro fe alẽwo. Enɔ Midian-nyigba dzi fe 40 sɔŋ. Fifia etsi xɔ fe 80. Azɔ gbeɖeka esi Mose le Yetro fe alẽwo kplɔm la, nukunu aɖe dzɔ, esi trɔ Mose fe agbenɔnɔ blibo la katã. Na míakpɔ nusi nukunu sia nye la ɖa.
Mose II, 2:11-25; Dɔwɔwɔwo 7:22-29.
Nyabiabiawo
- Afikae Mose tsi le, gake nukae wònya tso edzilawo ŋu?
- Nukae Mose wɔ esi wòtsi xɔ fe 40?
- Nya kae Mose gblɔ na Israel-vi aɖe si nɔ dzre wɔm kple nɔvia, eye aleke ŋutsua ɖo eŋu nɛ?
- Nukatae Mose si dzo le Egipte?
- Afikae Mose si yi, eye amekae wòkpɔ le afima?
- Nukae Mose wɔ le fe 40 siwo kplɔ efe sisi dzo le Egipte ɖo me?
Nyabiabia bubuwo
- Xlẽ Mose II, 2:11-25.
Togbɔ be wofia Egiptetɔwo fe nunya Mose fe geɖe hã la, aleke Mose ɖee fia be yeku ɖe Yehowa kple efe amewo ŋui? (Mose II, 2:11, 12; Heb. 11:24)
- Xlẽ Dɔwɔwɔwo 7:22-29.
Nukae míate ŋu asrɔ̃ tso alesi Mose dze agbagba be ye ŋutɔ yeaɖe Israel tso Egiptetɔwo fe kluvinyenye me la me? (Dɔw. 7:23-25; Pet. I, 5:6, 10)


text:
Ŋutinya 32: Fukpekpe 10 La
KPƆ nɔnɔmetataawo ɖa. Wo dometɔ ɖesiaɖe fia fukpekpe, si Yehowa he va Egipte dzie. Le nɔnɔmetata gbãtɔ me la, àkpɔ be Aron tsɔ efe kpo la le Nil-tɔsisia dzi fomee. Esi wòfo edzi la, tsi, si le tɔsisia me la trɔ zu ʋu. Lãwo ku, eye tɔsisi la de asi ʋeʋẽ me.
Eyome Yehowa na akpɔkplɔwo do tso Nil-tɔsisia me. Wole afisiafi—le abolokpowo me, le abolofogbawo me, kple ameawo fe abawo dzi—afisiafi. Esi akpɔkplɔawo ku la, Egiptetɔwo lɔ wo li kɔ gagãwoe, eye wonɔ ʋeʋẽm kũ le anyigba la dzi.
Emegbe Aron tsɔ efe atikplɔ la fo anyigba, eye ke trɔ zu mũwo. Nusiawo nye nudzodzoevi sue, siwo ɖua ame. Mũawoe nye fukpekpe etɔ̃lia, si va Egipte-nyigba la dzi.
Fukpekpe mamlɛawo wɔ fu Egiptetɔwo ɖeɖeko, mewɔ fu Israel-viwo ya o. Fukpekpe enelia nye nudzodzoe gagã, siwo nyẽ tsyɔ Egiptetɔwo katã fe afewo dzi. Fukpekpe atɔ̃lia dze lãwo dzi. Egiptetɔwo fe nyiwo kple alẽwo kpakple gbɔ̃ geɖewo ku.
Eye Mose kple Aron woku dzofiwo, eye wohlẽ wo ɖe ya me. Esia he fofoe vɔ̃wo va amewo kple lãwo dzie. Esiae nye fukpekpe adelia.
Emegbe la, Mose do efe asi ɖe dzi, eye Yehowa ɖo dziɖegbe kple kpetsi ɖa. Emae nye kpetsi vɔ̃ɖitɔ kekeake, si dza le Egipte kpɔ.
Fukpekpe enyilia nye ʋetsuviwo fe ha gã aɖe. Ʋetsuviwo fe agbɔsɔsɔ ma meva kpɔ do ŋgɔ alo do megbe na ɣemaɣi o. Woɖu nusianu, si kpetsia metsrɔ̃ o la.
Fukpekpe asiekelia nye viviti. Viviti tsiɖitsiɖi tsyɔ anyigba la dzi hena ŋkeke etɔ̃ sɔŋ, gake kekeli nɔ afisi Israel-viwo nɔ la.
Mlɔeba la, Mawu gblɔ na efe amewo be woahlẽ gbɔ̃vi alo alẽvi fe ʋu ɖe wofe ʋɔtrutiwo ŋu. Emegbe Mawu fe dɔla va to Egipte yi. Esi mawudɔla la kpɔ ʋua la, mewu ame aɖeke le afe ma me o. Gake Mawu fe dɔla la wu amegbetɔ kple lãwo siaa fe ŋgɔgbeviwo le afe, siwo katã fe ʋɔtrutiwo ŋuti ʋu mele o la me. Esiae nye fukpekpe 10 lia.
Le fukpekpe mamlɛ sia megbe la, Farao gblɔ na Israel-viwo be woadzo. Mawu fe amewo katã nɔ klalo be yewoadzo, eye le zã ma ke me la, wodze wofe mɔzɔzɔ la gɔme hedzo le Egipte.
Mose II, ta 7 vaseɖe 12.
Nyabiabiawo
- Zã nɔnɔmetata siwo le afisia nàtsɔ afo nu tso fukpekpe etɔ̃ gbãtɔ siwo Yehowa he va Egiptetɔwo dzi ŋu.
- Vovototo kae le fukpekpe etɔ̃ gbãtɔawo kple fukpekpe mamlɛawo dome?
- Fukpekpe enelia, atɔ̃lia, kple adelia woe nye kawo?
- Ƒo nu tso fukpekpe adre, enyi, kple asieke liawo ŋu míase.
- Nukae Yehowa gblɔ na Israel-viwo be woawɔ hafi ne fukpekpe ewolia nava?
- Fukpekpe ewolia enye ka, eye nukae dzɔ le emegbe?
Nyabiabia bubuwo
- Xlẽ Mose II, 7:19-8:23.
Togbɔ be Egiptetɔwo fe akunyawɔlawo hã te ŋu wɔ fukpekpe eve gbãtɔ siwo tso Yehowa gbɔ fe ɖe hã la, nuka dzie wozi wo dzi wolɔ̃ ɖo le fukpekpe etɔ̃lia megbe? (Mose II, 8:18, 19; Mat. 12:24-28)
Aleke fukpekpe enelia ɖee fia be ŋutete le Yehowa si be wòakpɔ efe amewo ta, eye aleke esia nyanya naa Mawu fe amewo sena le wo ɖokui me esi wodze ŋgɔ “xaxa gã” si ŋu nya wogblɔ ɖi la? (Mose II, 8:22, 23; Nyaɖ. 7:13, 14; Kron. II, 16:9)
- Xlẽ Mose II, 8:24; 9:3, 6, 10, 11, 14, 16, 23-25; kple 10:13-15, 21-23.
Ƒufofo eve kawoe fukpekpe Ewoawo na wova dze fã, eye aleke esia kpɔa ŋusẽ ɖe alesi míebua fufofo mawo egbeae dzi? (Mose II, 8:10, 18, 19; 9:14)
Aleke Mose II, 9:16 kpe ɖe mía ŋu míese nusita Yehowa ɖe mɔ Satana li vaseɖe fifia gɔme? (Rom. 9:21, 22)
- Xlẽ Mose II, 12:21-32.
Aleke Ŋutitotoŋkekenyuia na ame geɖe kpɔ ɖeɖee, eye nuka fe kpɔɖeŋue Ŋutitotoŋkekenyuia nye? (Mose II, 12:21-23; Yoh. 1:29; Rom. 5:18, 19, 21; Kor. I, 5:7)


text:
SƆHƐWO BIANA BE
Nu Kae Mawɔ Ne Wowɔa Anyra Le Ŋunye?
Xlẽ aɖaŋu siwo hawòtiwo ɖo kple nya si nufiala aɖe gblɔ tso anyrawɔwɔ le ame ŋu ŋu eye nàwɔ dodokpɔ si le nyati sia fe nuwuwu.
Anyrawɔwɔ le ame ŋu menye fefenya kura o. Eŋlisiawo fe numekuku aɖe ɖee fia be sɔhɛ siwo wu wo ɖokuiwo siwo ŋu wofo nu tsoe le nyadzɔdzɔwo me la dometɔ 40 le alafa me tso anyrawɔwɔ le ame ŋu gbɔ.
Nu kae nye anyrawɔwɔ le ame ŋu?
Anyrawɔwɔ le ame ŋu yi ŋgɔ wu nu vevi wɔwɔ ame ko. Nu siwo gbɔna hã le eme.
Nya veamewo gbɔgblɔ ɖe ame ŋu. Celine si xɔ fe 20 gblɔ be: “
Nyɔnuviwo fe nyawo vena wu abi. Nyemaŋlɔ fewuɖuŋkɔ siwo woyɔ nam kple fewuɖunya siwo wogblɔ ɖe ŋunye la be gbeɖe o. Wona mese le ɖokuinye me be nyemele ɖeke me o, womelɔ̃ nye nya o, eye be nyemele bo aɖeke nu o. Ne ɖe wofo nye ŋku dzi wòdo ʋusrã la anyo nam wu.”
Ameɖeɖe le ha me. Haley si xɔ fe 18 gblɔ be: “
Nye sukuhatiwo medina be mate ɖe yewo ŋu o. Wowɔna abe ɖe mɔ vɔ le míafe ŋdɔnuɖuxɔ me ene ale be nyemagava nɔ anyi ɖe yewo gbɔ o. Ƒe ɖeka sɔŋ, mefaa avi eye nye ɖeka koe ɖua nu.”
Anyrawɔwɔ le ame ŋu to Internet dzi. Daniel si xɔ fe 14 gblɔ be: “
Àte ŋu aŋlɔ nya ʋɛ aɖewo le kɔmpiuta dzi atsɔ agblẽ ame aɖe fe ŋkɔ alo efe agbe dome gɔ̃ hã. Adze amiɖeɖe ɖe nya, gake ate ŋu adzɔ!” Internet dzi anyrawɔwɔ ɖe ame ŋu lɔ foto ɖigbɔwo kple nya fafãwo ŋɔŋlɔ ɖo ɖe ame to asitelefon dzi.
Nu ka tae amewo wɔa anyra le wo haviwo ŋu?
Zi geɖe la susu siwo gbɔna tae.
Wowɔa anyra ɖe woawo ŋutɔwo hã ŋu. Sɔhɛ aɖe si ŋkɔe nye Antonio gblɔ be: “
Ale si hanyetiwo wɔa anyra ɖe ŋunye va glom eye etsɔtsɔ va wum ale gbegbe be nye hã mede asi anyrawɔwɔ ɖe amewo ŋu me be hanyetiwo nalɔ̃ nye nya gbɔ. Esi meva bu nye nuwɔna ma ŋu emegbe la, mekpɔe be bometsinue wònye mewɔ!”
Womeɖoa kpɔɖeŋu nyui ɖi na wo be woasrɔ̃ o. Jay McGraw gblɔ le agbalẽ aɖe si wòŋlɔ (Life Strategies for Dealing With Bullies) me be: “
Zi geɖe la sɔhɛ anyrawɔlawo wɔa nu ɖe amewo ŋu . . . abe ale si wokpɔa wo dzilawo, wo fowo, wo dawo kple wofe fometɔ bubuwo wɔa nu ɖe ame ŋui ene.”
Wodina be amewo nabu yewo kalẽtɔwoe, evɔ̃ wònye be vɔvɔ̃nɔtɔ wònye. Barbara Coloroso ŋlɔ le efe agbalẽ (The Bully, the Bullied, and the Bystander) me be: “
Zi geɖe la, sɔhɛ anyrawɔlawo wɔa nu be woakpɔ be yewoe sesẽ wu ale be amewo naganya be nu te ɖe yewo dzi eye yewodo kpo nu o.”
Ame kawo ŋue wowɔa anyra le wu?
Ame siwo ɖe wo ɖokuiwo ɖe aga. Sɔhɛ siwo menya ale si woanɔ anyi kple ame bubuwo o la ɖea wo ɖokuiwo ɖe aga eye wozua nulelé na anyrawɔlawo bɔbɔe.
Sɔhɛ siwo wobuna be woto vovo. Anyrawɔlawo nɔa te ɖe nu sia nu dzi wɔa anyra le sɔhɛwo ŋu, eɖanye wofe dzedzeme, wofe ŋutigbalẽ, subɔsubɔha si me wole alo nue wɔ afi aɖe na wo gɔ̃ hã.
Sɔhɛ siwo mekana ɖe wo ɖokuiwo dzi o. Anyrawɔlawo tea ŋu dea dzesi sɔhɛ siwo meka ɖe wo ɖokuiwo dzi o. Woawo ŋue wolɔ̃a anyrawɔwɔ le bɔbɔe, elabe wonya be womake fĩ o.
Nu kae nàte ŋu awɔ ne wowɔa anyra le ŋuwò?
Mègake nu de eme o. Ðetugbui aɖe si ŋkɔe nye Kylie gblɔ be: “
Anyrawɔlawo dina be yewoakpɔe be yewona wò nu le nublanui wɔm na ɖokuiwò. Ne meke nu de eme na wo o la, woadzudzɔ.” Biblia gblɔ be: “
Nunyala ɖua eɖokui dzi.”—Lododowo 29:11, Agbenya La.
Mègawɔ wɔɖenui o. Wɔɖenuiwɔwɔ makpɔ kuxia gbɔ o, ɖeko wòana wòado gã ɖe edzi. Biblia gblɔ be: “
Migatsɔ vɔ̃ ɖo vɔ̃ tefe na ame aɖeke o.”—Romatɔwo 12:17; Lododowo 24:19.
Mègatsɔ ɖokuiwò de eme o. Ne anya wɔ la, fo asa na ame siwo ate ŋu awɔ anyra le ŋuwò kple nɔnɔme siwo me esia ate ŋu ado mo ɖa le keŋkeŋ.—Lododowo 22:3.
Ðo nya ŋu nɛ le mɔ si makpɔ mɔ na o nu. Biblia gblɔ be: “
Nyaŋuɖoɖo fafɛ tsia dziku nu.”—Lododowo 15:1.
Tsɔ efe nyawo nukonyae. Le kpɔɖeŋu me, ne amea gblɔ na wò be èlolo akpa la, àte ŋu akɔ abɔta dzi ko agblɔ be, “
Ðe madi be maɖi ku vie hafi.”
Dzo. Nora si xɔ fe 19 gblɔ be: “
Ne èzi ɖoɖoea àɖee fia be yetsi le susu me eye yesesẽ wu anyrawɔlaa. Aɖee fia be èɖua ɖokuiwò dzi, si nye nu si anyrawɔlaa mete ŋu le wɔwɔm o.”
Tu kakaɖedzinɔamesi ɖo. Nyɔnuvi si ŋkɔe nye Rita gblɔ be: “
Ne mèvo le ɖokuiwò me o la, anyrawɔlawo akpɔe adze sii, eye woate ŋu azã esia atsɔ agblẽ kakaɖedzi ɖe sia ɖe si le mewò la dome.”
Gblɔe na ame aɖe. Le numekuku aɖe nu la, ame siwo ŋu wowɔ anyra le le Internet dzi fe agbɔsɔsɔme si wu afã mekɔa nu le edzi o, ɖewohĩ ŋukpe (vevietɔ le ŋutsuviwo gome) alo vɔvɔ̃ be amea ava tu nu kpli ye tae. Gake ɖo ŋkui be ne mèkɔ nu le nyaa dzi o la, ɖeko anyrawɔwɔa gasẽna ɖe edzi. Egbɔgblɔ na ame aɖe ate ŋu anye afɔ gbãtɔ si wòhiã be nàɖe ado go le agba kpekpe ma te.


text:
Ŋutinya 105: Wole Lalam le Yerusalem
AMESIWO le afisia la nye Yesu yomedzelawo. Woɖo toe hele lalam le Yerusalem. Ke esi wo katã wofo fu henɔ lalam la, gbeɖiɖi sesẽ aɖe yɔ afe blibo la me. Eɖi abe yafofo sesẽ ene. Tete dzofaɖewo dze ɖe nusrɔ̃la ɖesiaɖe fe ta me. Àte ŋu akpɔ dzo la le amesiame fe tamea? Nukae esiawo katã fia?
Nukunu wònye! Yesu trɔ yi ɖe dzifo le Fofoa gbɔ, eye wòle Mawu fe gbɔgbɔ kɔkɔe kɔm ɖe eyomedzelawo dzi. Ènya nusi gbɔgbɔ sia na wowɔa? Wo katã wote gbe vovovowo gbɔgblɔ.
Ame geɖe siwo le Yerusalem la se gbeɖiɖi, si le abe ya sesẽ ene la, eye wova be yewoakpɔ nusi le dzɔdzɔm la ɖa. Wo dometɔ aɖewo tso dukɔ bubuwo me va Israel-viwo fe Pentekoste-ŋkekenyui ɖufe. Nukunu ka tefee nye si vavalawo kpɔ! Wosee nusrɔ̃lawo le wo degbe gblɔm tso nukunu siwo Mawu wɔ la ŋuti.
Vavalawo gblɔ be: ‘Amesiawo katã nye Galileatɔwo, ke aleke wɔ hafi wote ŋu le du siwo me míetso la fe gbe vovovowo gblɔm?’
Azɔ Petro tsi tre heɖe eme na wo. Ekɔ gbe dzi hegblɔ alesi wowu Yesu, eye Yehowa fɔe tso ame kukuwo dome la na wo. Petro gblɔ be: ‘Fifia Yesu le dzifo le Mawu fe nuɖusi me; eye ekɔ gbɔgbɔ kɔkɔe, si fe ŋugbe wòdo la ɖi. Ema tae miele nukunu siawo tefe kpɔm hele esem ɖo.’
Esi Petro gblɔ nusiawo vɔ la, ame geɖe se veve ŋutɔ le nusi wowɔ Yesu la ta. Wobia be: ‘Nukae míawɔ?’ Petro gblɔ na wo be: ‘Ele be miatrɔ miafe agbenɔnɔwo, eye woana nyɔnyrɔ mi.’ Eyata gbemagbe la, wonyrɔ ame abe 3,000 sɔŋ ene, eye wozu Yesu yomedzelawo.
Dɔwɔwɔwo 2:1-47.
Nyabiabiawo
- Abe alesi wòdze le nɔnɔmetataa me ene la, nukae dzɔ ɖe Yesu yomedzela siwo nɔ lalam le Yerusalem la dzi?
- Nukunu ka tefee amesiwo va Yerusalem la kpɔ?
- Nya ka mee Petro ɖe na ameawo?
- Aleke ameawo se le wo ɖokui me esime wose Petro fe nyawo vɔ, eye nukae wògblɔ na wo be woawɔ?
- Ame nenie xɔ nyɔnyrɔ le fe 33 M.Ŋ. fe Pentekoste-ŋkeke ma dzi?
Nyabiabia bubuwo
- Xlẽ Dɔwɔwɔwo 2:1-47.
Aleke Petro fe nya siwo le Dɔwɔwɔwo 2:23, 36 ɖee fia be Yesu fe kua fe agba le Yuda-dukɔ bliboa dzi? (Tes. I, 2:14, 15)
Aleke Petro ɖo kpɔɖeŋu nyui aɖe ɖi le numeɖeɖe tso Ŋɔŋlɔawo me mee? (Dɔw. 2:16, 17, 29, 31, 36, 39; Kol. 4:6)
Aleke Petro zã “dzifofiaɖufe fe safuiawo” si ŋugbe Yesu do be yeatsɔ nɛ la fe gbãtɔ? (Dɔw. 2:14, 22-24, 37, 38; Mat. 16:19)


text:
Nya Kae Biblia Gblɔ Tso Nutáta Ðe Ŋuti Ŋu?
Ale si Biblia ɖo eŋui
Zi ɖeka pɛ ko Biblia fo nu tso nutáta ɖe ŋuti ŋu le 3 Mose 19:28 be: “Migatá nu ɖe ŋuti hã o.” Mawu de se sia na Israel-viwo tsɔ na woto vovo na dukɔ siwo fo xlã wo. Dukɔ mawo me tɔwo táa wofe mawuwo fe ŋkɔwo kple dzesiwo ɖe ŋuti. (5 Mose 14:2) Togbɔ be se si wode na Israel-viwo mebla mí Kristotɔwo o hã la, mɔfiame aɖe dze le eme si ŋu wòhiã be míabu vevie.
Ðe wòsɔ be Kristotɔ natá nu ɖe ŋutia?
Mawunyakpukpui siwo gbɔna ate ŋu akpe ɖe ŋuwò nàde ŋugble tso nyaa ŋu:
‘Nyɔnuwo hã nado awu le ameŋububu me.’ (1 Timoteo 2:9) Mɔfiame ma yi na ŋutsuwo kple nyɔnuwo siaa. Ele be míade bubu ame bubuwo fe seselelãme ŋu eye míafo asa na amewo fe susu hehe va mía ɖokuiwo dzi madzemadzee.
Ame aɖewo táa nu ɖe ŋuti be ne woabu yewo be yewole ame me alo atsɔ aɖee fia be yewole yewo ɖokui si, eye ame bubuwo hã wɔa esia be yewoatsɔ aɖee afia be yewokpɔ mɔ awɔ nu si yewodi kple yewofe ŋutilã. Evɔ Biblia de dzi fo na Kristotɔwo be: “Miatsɔ miafe ŋutilãwo ana wòanye vɔsa gbagbe, si le kɔkɔe, si dzea Mawu ŋu, si anye subɔsubɔdɔ kɔkɔe si me miazã miafe tamebubu ŋutete le.” (Romatɔwo 12:1) Zã wò “tamebubu ŋutete” nàtsɔ akpɔe ɖa be nu ka tae yedi be yeatá nu ɖe ŋuti mahã. Ne esi wònye atsyã si le tsia dzi tae alo nèdi be woabu ye ɖe amewo fe hatsotso aɖe me tae la, ɖo ŋku edzi be ame fe susu tea ŋu trɔna kaba, evɔ nutáta ɖe ŋuti ya nɔa anyi ɖaa. Ðokuiwò me dzodzro alea ate ŋu akpe ɖe ŋuwò nàtso nya me nyuie.—Lododowo 4:7.
“Veviedola fe tameɖoɖo hea viɖe vɛ, ke ame si tsi klokloklo la, dea hiã afe.” (Lododowo 21:5) Zi geɖe ɖeko amewo tsia klokloklo táa nu ɖe ŋuti, gake eva kpɔa ŋusẽ ɖe fomedodo si nɔa wo kple ame bubuwo dome kple wofe dɔwɔɖuinyawo dzi le ɣeyiɣi didi aɖe megbe gɔ̃ hã. Nutáta ɖe ŋuti ɖeɖe ɖa tea ŋu vena ŋutɔ eye wòxɔa asi hã ŋutɔ. Numekulawo kple dɔwɔfe siwo tutua nutáta ɖa le amewo ŋuti siaa gblɔ be eva vea ame siwo táa nu ɖe ŋuti la dometɔ akpa gãtɔ mlɔeba.


text:
Ðe Ame Aɖe Kpɔ Mawu Kpɔa?
Ale si Biblia ɖo eŋui
Amegbetɔ aɖeke mekpɔ Mawu ŋkume-kple-ŋkume kpɔ o. (2 Mose 33:20; Yohanes 1:18; 1 Yohanes 4:12) Biblia gblɔ be “Mawu nye Gbɔgbɔ,” si fia agbe fomevi aɖe si amegbetɔ fe ŋku mate ŋu akpɔ o.
Ke hã mawudɔlawo tea ŋu kpɔa Mawu ŋkume-kple-ŋkume elabena gbɔgbɔe woawo hã wonye. (Mateo 18:10) Gawu la, woafɔ ame siwo ku la dometɔ aɖewo be woayi dzifo eye gbɔgbɔŋutilã asu wo si, eye woate ŋu akpɔ Mawu ŋkume-kple-ŋkume.
Mɔ si nu nàte ŋu akpɔ Mawu le egbea
Biblia zã nya nukpɔkpɔ tsɔ wɔa kpɔɖeŋu na nugɔmesese. (Yesaya 6:10; Yeremiya 5:21; Yohanes 9:39-41) Le gɔmesese sia nu la, amegbetɔwo ate ŋu akpɔ Mawu fifia kple wofe “dzi me ŋkuwo” ne xɔse le wo si eye wonya eya amea hekpɔa ŋudzedze ɖe efe nɔnɔme nyuiwo ŋu. (Efesotɔwo 1:18) Biblia gblɔ nu siwo wòle be míawɔ be xɔse sia fomevi nasu mía si la na mí.
Srɔ̃ nu tso Mawu fe nɔnɔmewo abe lɔlɔ̃, dɔmenyo, nunya kple ŋusẽ ene ŋu to efe asinudɔwɔwɔwo dzi. (Romatɔwo 1:20) Esi wohe nutefewɔla Hiob fe susu yi Mawu fe asinudɔwɔwɔwo dzi la, ese le eɖokui me abe ɖe Mawu le eŋkume ŋutɔŋutɔ ene.
—Hiob 42:5.
Àte ŋu anya Mawu to Biblia-sɔsrɔ̃ me. Biblia na kakaɖedzi mí be: “Ne [èdi Mawu] la, ekema ana nàke ɖe eŋu.”
—1 Kronika 28:9; Psalmo 119:2; Yohanes 17:3.
Àte ŋu asrɔ̃ nu tso Mawu ŋu to nusɔsrɔ̃ tso Yesu fe agbenɔnɔ ŋu me. Esi wònye be Yesu ɖe Fofoa fe nɔnɔmewo fia bliboe ta la, Yesu te ŋu gblɔ wòsɔ be: “Ame si kpɔm la, ekpɔ Fofo la hã.”
—Yohanes 14:9.
Nɔ nu siwo ana wò nu nadze Mawu ŋu la wɔm, eye àkpɔ ale si wòakpe ɖe ŋuwòe. Yesu gblɔ be: “Dzidzɔtɔwoe nye ame siwo dza le dzi me, elabena woakpɔ Mawu.” Abe ale si míegblɔe va yi ene la, woafɔ ame siwo fe nuwɔna dze Mawu ŋu la dometɔ aɖewo woayi dzifo, eye “woakpɔ Mawu” le afi ma.
—Mateo 5:8; Psalmo 11:7.
Ðe Mose, Abraham kple ame bubuwo mekpɔ Mawu ŋkume-kple-ŋkume oa?
Le Biblia me nudzɔdzɔ siwo me wòdze le abe ɖe amegbetɔwo kpɔ Mawu ŋutɔŋutɔ ene la, nya siwo fo xlã nya mawo ɖee fia be mawudɔla aɖe si le Mawu tefee wokpɔ loo alo eɖe eɖokui fia wo le ŋutega me.
Mawudɔlawo.
Le blema la, Mawu dɔa mawudɔlawo wonyea etefenɔlawo dzena na amegbetɔwo eye wofoa nu le efe ŋkɔ me. (Psalmo 103:20) Le kpɔɖeŋu me, Mawu fo nu na Mose gbe ɖeka le ŋuve aɖe si nɔ bibim me, eye Biblia gblɔ be: “Mose ɣla efe ŋkume, elabena ele vɔvɔ̃m na Mawu vavã la kpɔkpɔ.” (2 Mose 3:4, 6) Mose mekpɔ Mawu ŋutɔŋutɔ o, elabe nya siwo fo xlã nya ma ɖee fia be “Yehowa fe dɔla” ye wòkpɔ.
Nenema kee esi Biblia gblɔ be Mawu “foa nu kple Mose ŋkume kple ŋkume” la, efia be Mawu ɖoa dze kple Mose abe exɔlɔ̃a ene. (2 Mose 4:10, 11; 33:11) Mose mekpɔ Mawu kple ŋku ŋutɔŋutɔ o elabena exɔ gbedeasi la “to mawudɔlawo dzi.” (Galatiatɔwo 3:19; Dɔwɔwɔwo 7:53) Ke hã, Mose xɔ Mawu dzi se ale gbegbe be Biblia gblɔ tso eŋu be ɖeko wòle abe ɖe wònɔ “Ame si womekpɔna o la kpɔm” ene.
Mawu fo nu na Abraham hã to mawudɔla aɖe dzi abe ale si ko wòwɔ le Mose gome ene. Enye nyatefe be ne mède ŋugble tso Biblia fe akpa sia ŋu nyuie o la, àsusui be ɖe Abraham kpɔ Mawu ŋutɔŋutɔ. (1 Mose 18:1, 33) Ke hã, nya siwo fo xlã kpukpui siawo ɖee fia be mawudɔla siwo Mawu dɔe “ŋutsu etɔ̃” siwo wòkpɔ la nye. Abraham kpɔe dze sii be Mawu tefenɔlawo wonye, eya ta wònɔ nu fom na wo abe Yehowa ŋutɔe wònɔ nyaa gblɔm na tẽe ene.
Ŋutegawo.
Mawu ɖe eɖokui fia amegbetɔwo le ŋutegawo hã me. Le kpɔɖeŋu me, esi Biblia gblɔ be Mose kple Israel-vi bubuwo “wokpɔ Israel fe Mawu la” la, nu si dzɔ ŋutɔŋutɔe nye be “wokpɔ Mawu vavã la le ŋutega me.” (2 Mose 24:9-11) Nenema kee Biblia gblɔna ɣeaɖewoɣi be nyagblɔɖilawo ‘kpɔ Yehowa.’ (Yesaya 6:1; Daniel 7:9; Amos 9:1) Le go siawo dometɔ ɖe sia ɖe me la, nya siwo fo xlã kpukpui mawo ɖenɛ fiana be ŋutega mee wokpɔ Mawu le, ke womekpɔ Mawu ŋkume-kple-ŋkume o.


text:
Nu Vevi Kawoe Akpe Ðe Ŋuwò Nàse Biblia Gɔme?
Ale si Biblia ɖo eŋui
Biblia ŋutɔ gblɔ nu vevi siwo akpe ɖe mía ŋu míase egɔme la dometɔ geɖe na mí. Afi ka tɔe nèɖanye alo afi ka nèɖade suku se ɖe o, Mawu fe gbedeasi si le Biblia me la, “
menye nya masegɔmea wònye o, eye mele didife tso gbɔwò o.”—5 Mose 30:11.
Nu vevi siwo akpe ɖe ŋuwò nàse biblia gɔme
Susu nyui nènɔ asiwò. Xɔ Biblia be enye Mawu fe Nya. Bɔbɔ ɖokuiwò, elabena Mawu tsia tsitre ɖe ɖokuidoɖedzilawo ŋu. (1 Tesalonikatɔwo 2:13; Yakobo 4:6) Ke hã ne èxlẽe la ehiã be nàbu tame tso nu si nèxlẽ la ŋu, elabena Mawu di be nàzã wò “
tamebubu ŋutete.”—Romatɔwo 12:1, 2.
Do gbe ɖa nàbia nunya. Biblia gblɔ le Lododowo 3:5 be: “
Mègaɖo dzi ɖe wò gɔmesese ŋu o.” Ke boŋ ‘
yi edzi’ nànɔ nunya biam Mawu be nàse Biblia gɔme.—Yakobo 1:5.
Nɔ nu srɔ̃m edziedzi. Biblia-sɔsrɔ̃ edziedzi aɖe vi geɖe na wò wu be nànɔ anyi ʋuu adae ɖe eme zi ɖeka.—Yosua 1:8.
Nɔ nyatiwo srɔ̃m. Ne èsrɔ̃a nyati siwo ɖe Biblia me nufiafia aɖewo koŋ gɔme alo dzro wo me la, akpe ɖe ŋuwò geɖe ŋutɔ nànya Biblia me nufiafiawo nyuie. Dze egɔme kple “
gɔmedzenufiafiawo” emegbe nàyi edzi kple nufiafia siwo bia “
tsitsinyenye.” (Hebritɔwo 6:1, 2) Àva kpɔe be yeate ŋu atsɔ mawunyakpukpuiwo anɔ sɔsɔm kple wo nɔewo eye esia akpe ɖe ŋuwò nàkpɔe be Biblia fe akpa vovovowo ɖe wo nɔewo me, woɖe esiwo “
gɔme sese sesẽ” gɔ̃ hã me.—2 Petro 3:16.
Bia kpekpeɖeŋu tso ame bubuwo gbɔ. Biblia de dzi fo na mí be míalɔ̃ faa axɔ kpekpeɖeŋu tso ame siwo se Biblia gɔme la gbɔ. (Dɔwɔwɔwo 8:30, 31) Yehowa Ðasefowo srɔ̃a Biblia kple amewo faa gamaxɔmaxɔe. Abe ale si Kristotɔ gbãtɔwo wɔnɛ ene la, wozãa Biblia me nyawo ŋutɔ tsɔ kpena ɖe amewo ŋu wokpɔa nu si tututu nye Biblia fe nufiafia dzea sii.—Dɔwɔwɔwo 17:2, 3.
Nu siwo mèhiã hafi nàse Biblia gɔme o
Mehiã agbalẽnyanya fũu kple suku kɔkɔ dede o. Yesu fe apostolo wuieveawo se Ŋɔŋlɔawo gɔme eye wofiaa amewo togbɔ be wobu wo “
ame manyagbalẽwo kple ame tsɛwo” hã.—Dɔwɔwɔwo 4:13.
Mehiã ga o. Àte ŋu asrɔ̃ nu si Biblia fia femaxee. Yesu gblɔ na efe nusrɔ̃lawo be: “
Faa miexɔe, faa minae.”—Mateo 10:8..


text:
Ame Nyui Aɖe Koe Yesu Nyea?
Ale si Biblia ɖo eŋui
Ame si Yesu nye la yi ŋgɔ wu ema. Ne mede ɖeke o la, enye ame si fe agbenɔnɔ kpɔ ŋusẽ ɖe amewo dzi wu le ŋutinya me. De dzesi nya siwo ŋutinyaŋlɔla kple agbalẽŋlɔla xɔŋkɔ siawo gblɔ tso eŋu:
“Ðikeke mele eme o be Yesu Nazaretetɔ . . . lae nye ame vevitɔ kekeake si nɔ anyi kpɔ.”—Eŋlisiawo fe ŋutinyaŋlɔla H. G. Wells.
“[Yesu] fe agbenɔnɔe kpɔ ŋusẽ ɖe amewo dzi wu le anyigba sia dzi, eye wòyi edzi le ŋusẽ kpɔm ɖe amewo dzi geɖe wu.”—Amerikatɔwo fe ŋutinyaŋlɔla kple agbalẽŋlɔla Kenneth Scott Latourette.
Biblia gblɔ nu si tae Yesu fe agbenɔnɔ kpɔ ŋusẽ ɖe amewo dzi wu ame nyui ɖe sia ɖe si nɔ anyigba dzi kpɔ tɔ la na mí. Esi Yesu bia eyomedzela siwo nɔa eŋu kplikplikpli la be ame kae wobuna be yenye hã la, wo dometɔ ɖeka ɖo eŋu wòsɔ nyuie be: “
Wòe nye Kristo la, Mawu gbagbe la fe Vi.”—Mateo 16:16.


text:
Woɖe Spaingbe Gbegɔmeɖefea Yi Spain (Espagne)
Yesu gblɔ be woaɖe gbefã Fiaɖufe ŋuti nya nyuia na anyigbadzinɔlawo katã. (Mateo 24:14) Yehowa Ðasefowo dze wofe agbalẽwo gɔme ɖeɖe ɖe Spaingbe me tso keke fe 1909 me ke, eye wole kpekpem ɖe ame gbogbo aɖewo ŋu le xexea me godoo wole Fiaɖufe ŋuti nya nyuia sem le wo degbe me. Spaingbee nye anyigbadzigbegbɔgblɔ evelia si dolawo sɔ gbɔ wu, eye gbãtɔe nye Chinagbe. Ame miliɔn alafa atɔ̃ aɖewoe doa Spaingbe le xexea me godoo.
William si nye gbegɔmeɖela le Spaingbe gbegɔmeɖefea gblɔ be: “Dukɔwo dome gbee Spaingbe nye, eye wodonɛ le dukɔ geɖe siwo fe dekɔnuwo le vovovo la me, míafe taɖodzinuae nye be míaɖe agbalẽwo gɔme woade dzi gbɔ na nuxlẽla siwo nye dukɔ vovovo me tɔwo, ame siwo fe agbalẽnyanya le vovovo, ame dahewo kple gatɔwo siaa.” Gbegɔmeɖelaawo tso Argentina, Colombia, El Salvador, Guatemala, Mexico, Puerto Rico, United States, Uruguay, Venezuela kple Spain ale be woaɖe agbalẽwo gɔme woade dzi gbɔ na dukɔ mawo katã me tɔwo.
Yehowa Ðasefowo ɖea wofe agbalẽwo gɔme ɖe Spaingbe me le United States hena fe geɖe, eye gbegɔmeɖelawo nye Ðasefo siwo tso Argentina, Mexico kple Spain. Gake le fe 1993 me la, woɖe Spaingbe gbegɔmeɖefea yi Puerto Rico, si wɔe be gbegɔmeɖelawo katã nɔ tefe ɖeka nɔ dɔa wɔm.
Le March 2012 me la, woɖoe be woagaɖe Spaingbe Gbegɔmeɖefea ayi tefe bubu, fifia ya woaɖee ayi Yehowa Ðasefowo fe alɔdzedɔwɔfe si le Spain. Edward gblɔ be: “Ebia be míaʋu kple míafe nunɔamesiwo, dɔwɔnuwo, gake menya ema koe o, ehiã be míaʋu kple dɔwɔnu vevi aɖe hã, eyae nye míafe agbalẽdzraɖofea.” Agbalẽ 2,500 siwo dome Spaingbe me Biblia alafa geɖewo hã le woe le agbalẽdzraɖofea.
Le May 29, 2013 dzi la, Spaingbe gbegɔmeɖelawo va ɖo wofe afe yeyea me, eye Spain Betel-fomea me tɔwo xɔ wo kple vividoɖeameŋu gã aɖe. Gbegɔmeɖelawo, dɔwɔnuawo kple agbalẽwo tso Atlantik-fua va Spain, gake ɖoɖo nyui si wowɔ ɖe ʋuʋua ŋu wɔe be agbalẽ aɖeke meto ame siwo xlẽa Ðasefowo fe agbalẽ siwo le Spaingbe me la ŋu o. Edward gblɔ be: “Fiaɖufegbedeasiae nye nu vevitɔ na mí, eye míedi be Spaingbedola gbogbotɔ kekeake naxlẽe.”


text:
Nu Ka Tae Yehowa Ðasefowo Medea Nu Dunya Me O?
Yehowa Ðasefowo medea nu dunya me o le wofe dzixɔsewo ta, eye wotu wo ɖe Biblia fe nufiafiawo dzi. Míeɖo fufofo aɖe si ʋlia mía ta le dziɖuɖua gbɔ o, míedaa akɔ na dunyaheha alo ame aɖeke o, míeʋlina be dziɖuɖu fe ɖofe aɖe nasu mía si alo kpɔa gome le dziɖuɖutɔtrɔ fe wɔna aɖeke me o. Míexɔe se be Biblia gblɔ susu vevi aɖewo siwo tae wòle be míawɔ alea ɖo.
Míesrɔ̃ Yesu, ame si melɔ̃ be yeawɔ dunyahedɔ o. (Yohanes 6:15) Efia eyomedzelawo be “womenye xexea fe akpa aɖeke o” eye wòna eme kɔ na wo be womegade nu dunyahehe me o.
—Yohanes 17:14, 16; 18:36; Marko 12:13-17.
Míewɔa nutefe na Mawu fe Fiaɖufea, si ŋu Yesu gblɔ le be: “Woaɖe gbefã Fiaɖufe ŋuti nya nyui sia le anyigba blibo la katã dzi.” (Mateo 24:14) Abe Mawu Fiaɖufea tefenɔlawo ene la, wobia tso mía si be míaɖe gbefã Mawu Fiaɖufea fe vava, míagade nu dukɔ aɖeke fe dunyahehe me o, eye dukɔ si me míele la hã le eme.
—2 Korintotɔwo 5:20; Efesotɔwo 6:20.
Esi míedea nu dunyahehe me o ta la, míetea ŋu gblɔa Mawu Fiaɖufea fe nya nyuia na ame siwo le dunyaheha vovovowo me. Míeɖenɛ fiana le míafe nufofo kple agbenɔnɔ me be Mawu Fiaɖufea ŋue míeɖoa ŋu ɖo be wòava kpɔ xexea me fe kuxiwo gbɔ na mí.
—Psalmo 56:11.
Esi wònye be míedea dunyaheha aɖeke dzi o ta la, míenye xexea me katã fe nɔvi siwo wɔ ɖeka. (Kolosetɔwo 3:14; 1 Petro 2:17) Gake subɔsubɔha siwo dea nu dunyahehe me la, dea mama wofe hameviwo me.
—1 Korintotɔwo 1:10.
Míedea bubu dziɖuɖuwo ŋu. Togbɔ be míedea nu dunyahehe me o hã la, míedea bubu dukɔ siwo me míele la fe dziɖuɖuwo ŋu. Esia wɔ ɖeka kple se si Biblia de be: “Ame sia ame nebɔbɔ eɖokui ɖe ŋusẽtɔwo te.” (Romatɔwo 13:1) Míewɔna ɖe se dzi, míexea adzɔ, eye míekpea asi ɖe agbagba siwo dziɖuɖua dzena be yeakpɔ dukɔmeviwo fe dedienɔnɔ gbɔ la ŋu. Míedea adã tame na amewo be woatso ɖe dziɖuɖu ŋu o, ke boŋ míewɔna ɖe aɖaŋu si Biblia ɖo be míado gbe ɖa ɖe “fiawo kple ame siwo katã le ŋusẽnɔfewo la ta” dzi, vevietɔ ne wole ɖoɖo aɖe si ate ŋu akpɔ ŋusẽ ɖe míafe subɔsubɔ fe ablɔɖe dzi la wɔm.
Míedea bubu gome si le ame bubuwo si be woatso nya me le dunyahenyawo me hã ŋu. Le kpɔɖeŋu me, míedea zitɔtɔ akɔdada fe ɖoɖowo me o alo hea nya ɖe ame siwo tianɛ be yewoada akɔ la ŋu o.
Míawoe nye ame gbãtɔ siwo medea nu dunya me oa? Ao. Apostoloawo kple Kristotɔ siwo nɔ anyi le fe alafa gbãtɔ me hã wɔa nu ɖe dziɖuɖuwo ŋu abe míawo ke ene. Agbalẽ aɖe (Beyond Good Intentions) gblɔ be: “Togbɔ be Kristotɔ gbãtɔwo xɔe se be enye yewo fe agbanɔamedzi be yewoade bubu dziɖuɖuwo ŋu hã la, wonya hã be mele be yewoade nu dunya me o.” Nenema kee agbale bubu (On the Road to Civilization) hã gblɔ be Kristotɔ gbãtɔwo melɔ̃ be “yewoawɔ dɔ siwo de nu dunyahehe me o.”
Ðe míafe numademade dunya nye afɔku na dukɔa? Ao. Míenye dukɔmevi ŋutifafalɔ̃la siwo mele be dziɖuɖu navɔ̃ na kura o. Bu nyatakaka sia si Ukraine Dukɔa Ƒe Dzɔdzɔmeŋutinunyalawo Ƒe Nyametsoha ɖe ɖe go le fe 2001 me ŋu kpɔ. Nyatakaka sia ŋlɔlawo ŋlɔ tso ale si míedea nu dunya me o ŋu ale: “Ale si Yehowa Ðasefowo gbena be yewomade nu dunya me o la madzɔ dzi na ame aɖewo egbea o; nuwɔna sia tae Nazitɔwo kple Kɔmiunisttɔwo fe akpasesẽdziɖuɖuwo tsɔ nya ɖe wo ŋu.” Esi Soviet-dziɖuɖu gɔ̃ hã tsi Yehowa Ðasefowo yome la, Yehowa Ðasefowo yi edzi “kpɔtɔ nye dukɔmevi wɔsedziwo. Wowɔ dɔ vevie ɖokuitɔmadimaditɔe le hahogblewo me kple dɔwɔfewo, eye womenye ŋɔdzi na Kɔmiunisttɔwo fe dziɖuɖua o.” Wowu nyatakakaa nu be, nenema ke egbe la, Yehowa Ðasefowo fe nuwɔnawo kple dzixɔsewo “megblẽa dukɔ aɖeke fe dedienɔnɔ me o.”


text:
NYATI SI LE AKPAA DZI
Aleke Nu Gbagbewo Wɔ Va Dzɔ?
Aleke nàɖo nyabiase si gbɔna la ŋu?
NU SIAWO DOMETƆ KA DZIE NU GBAGBEWO TO VA DZƆ ․․․․․?
NƆNƆMETƆTRƆ
NUWƆWƆ
AME aɖewo agblɔ be dzɔdzɔmeŋutinunyalawo atia “nɔnɔmetɔtrɔ,” gake mawusubɔlawo ya atia “nuwɔwɔ.”
Gake menye ɣesiaɣie wònɔna nenema o.
Rama Singh, ame si fiaa nu gbagbewo ŋuti nunya le McMaster Yunivɛsiti le Canada, gblɔ be: “Menye mawudzixɔselawo koe tsia tre ɖe nɔnɔmetɔtrɔ fe nufiafia ŋu o, ame gbogbo aɖewo, siwo dometɔ geɖe nye agbalẽnyalagãwo gɔ̃ hã, tsia tre ɖe nufiafia sia ŋu.”
Gerard, si fiaa nu dzodzoewo ŋuti nunya, ame si srɔ̃ nu tso nɔnɔmetɔtrɔ ŋu le suku kɔkɔ hã gblɔ be: “Ne míewɔ dodokpɔ la, meŋlɔa ŋuɖoɖo siwo nufialawo di la na wo, gake nyemexɔ ŋuɖoɖoawo dzi se o.”
Nu ka tae dzɔdzɔmeŋutinunyala aɖewo gɔ̃ hã mexɔ nufiafia si nye be ɖeko nu gbagbewo dzɔ le wo ɖokui si la dzi se o? Be míaɖo nya sia ŋu la, míadzro nyabiase eve siwo tɔtɔa numekulawo me, woawoe nye: (1) Aleke nu gbagbewo wɔ va dzɔ? kple (2) Aleke wòdzɔe be nu gbagbe fomevi vovovowo va li?


text:
Ŋutinya 44: Raxab Ɣla Ŋkutsalawo
ŊUTSU siawo ɖo dzɔgbevɔ̃e me. Ele be woasi ne menye nenema o la, woawu wo. Wonye Israeltɔ ŋkutsalawo, eye nyɔnu, si le kpekpem ɖe wo ŋu lae nye Raxab. Raxab fe afe, si me wòle la le Yerixo-dua fe gli dzi. Na míakpɔ nusita amesiawo ɖo dzɔgbevɔ̃e me la ɖa.
Israel-viwo le klalo be woatso Yordan-tɔsisia age ɖe Kanaan-nyigba dzi. Gake hafi woayi la, Yosua dɔ ŋkutsala eveawo. Egblɔ na wo be: ‘Miyi miaɖalé ŋku ɖe anyigba la kple Yerixo-dua ŋuti.’
Esi ŋkutsalawo yi Yerixo la, woyi Raxab feme. Gake ame aɖe gblɔ na Yerixo-fia la be: ‘Israeltɔ eve va afisia le zã me be woatsa ŋku le anyigba la dzi.’ Esi fia se nya sia la, edɔ amewo ɖe Raxab, eye woɖe gbe nɛ be: ‘Ðe ŋutsu, siwo le afewò me la do goe!’ Gake Raxab ɣla ŋkutsalawo ɖe efe xɔta. Eyata egblɔ be: ‘Ŋutsu aɖewo va nye afeme ya, gake nyemenya afisi wotso o. Wodzo esime anyigba le tsyɔtsyɔm hafi wodo agbo la. Ne mieɖe abla la, miate ŋu axe wo!’ Eyata ŋutsuawo ti wo yome.
Esi wodzo la, Raxab ɖe abla yi ɖe xɔta. Egblɔ na ŋkutsalawo be: ‘Menya be Yehowa le anyigba sia tsɔ ge na mi. Míese alesi wòna Ƒudzĩe la mie esime miedzo le Egipte, kple alesi miewu Sixon- kple Og-fiawoe. Menyo dɔme na mi, eyata taflatse mido ŋugbe nam be yewoanyo dɔme nam. Miɖe fofonye kple danye, kple nɔvinyeŋutsu kple nɔvinyenyɔnuwo.
Ŋkutsalawo do ŋugbe be yewoaɖe wo, gake ele be Raxab nawɔ nane hafi. Ŋkutsalawo gblɔ be: ‘Xɔ ka dzẽ sia nàsa ɖe wò fesre nu, eye nàfo wò fometɔwo katã nu fu ɖe ɖokuiwò gbɔ. Eye ne mí katã míetrɔ va Yerixo xɔ ge, eye míekpɔ ka sia le wò fesre nu la, míagawu ame aɖeke le afewò me o.’ Esi ŋkutsalawo trɔ yi Yosua gbɔ la, wogblɔ nusiwo katã dzɔ la nɛ.
Yosua 2:1-24; Hebritɔwo 11:31.
Nyabiabiawo
- Afikae Raxab fe afeme le?
- Ŋutsu eve kawoe nye ema le nɔnɔmetataa me, eye nukatae wova Yerixo?
- Nukae Yerixo-fia ɖe gbe na Raxab be wòawɔ, eye aleke wòɖo eŋui?
- Aleke Raxab kpe ɖe ŋutsu eveawo ŋui, eye amenuveve kae wòbia wo?
- Ŋugbe kae ŋkutsala eveawo do na Raxab?
Nyabiabia bubuwo
- Xlẽ Yosua 2:1-24.
Aleke Yehowa fe ŋugbedodo si woŋlɔ ɖe Mose II, 23:28 va eme esime Israel-viwo ho aʋa ɖe Yerixo ŋui? (Yos. 2:9-11)
- Xlẽ Hebritɔwo 11:31.
Aleke Raxab fe kpɔɖeŋua ɖe alesi gbegbe xɔse hiãe fia? (Rom. 1:17; Heb. 10:39; Yak. 2:25)